শবে বরাত ও আমাদের করণীয় : মুফতি সৈয়দ শামীম আহমদ\n২১ এপ্রিল ২০১৯, ৪:০৬ অপরাহ্ন | পোস্টটি ৯১৩ বার পড়া হয়েছে\nশাবান মাসে শবে বরাত নামক একটি পবিত্র রাত রয়েছে। শবে বরাত ফার্সি যৌগিক শব্দ। শব অর্থ রজনী বা রাত্রী বরাত অর্থ হিস্যা, ফরমান, নির্দেশ ও মুক্তি অর্থাৎ হিস্যা, ফরমান, নির্দেশ ও মুক্তির রজনী। মুসলিম উম্মাহর আকিদা হল এ রাত্রে প্রত্যেক ব্যক্তির জীবনের হিসাব ও রিজিক বন্টন করা হয় ( ফয়রোজ ৯২ পৃঃ )\nশাবান মাসের ১৪ তারিখ দিবাগত রাতকে শবে বরাত বলা হয়। যাকে আরবীতে লাইলাতুল বারাকাত বা নিসফে শাবান বলা হয়। তবে কেউ কেউ মনে করেন এ রাত্রের ফজিলত কোরআন হাদীস দ্বারা প্রমাণিত নয়। এ রাতে জাগ্রত থাকা এবং বিশেষ ভাবে এ রাতের ইবাদত কে সওয়াবের কারণ মনে করার কোন ভিত্তি নেই , বরং এগুলো বিদাত। আর বিদাত হল যে জিনিষ কোরআন অথবা সুন্নাহ দ্বারা প্রমাণিত নয়, সাহাবায়ে কেরাম থেকেও প্রমাণিত নয় এবং বুজুর্গানে দ্বীনের আমল দ্বারাও প্রমাণিত নয় সেটাকে দ্বীনের অঙ্গ মনে করা বিদাত। আর নিজের পক্ষ থেকে একটা পথ অবলম্বন করে নেয়ার নাম দ্বীন নয় বরং মানার নাম হলো দ্বীন। মানতে হবে কাকে? মানতে হবে হুজুর (সা.) কে, সাহাবায়ে কেরাম কে, তাবেঈন কে, এবং বুযুর্গানে দ্বীন কে। বাস্থবেই যদি এ রাতের ফজিলত প্রমাণিত না হয়, তাহলে নিঃসন্দেহে রাতটিকে বিশেষ গুরুত্ব দেওয়া বিদাত হবে। যেমনি ভাবে শবে মেরাজের ইবাদত কোরআন ও সুন্নাহ দ্বারা প্রমাণিত নয়। কিন্তু বাস্তব কথা হল শবে বরাতের ফজিলত কোরান-সুন্নাহ দ্বারা প্রমাণিত নয় একথা বলা যাবে না।\nকোরআন সুন্নাহ দ্বারা শবে বরাত: সূরা দোখানের ৩নং আয়াতে আল্লাহ তা’আলা বলেন ‘‘আমি একে নাযিল করেছি এক বরকতময় রাতে, নিশ্চয় আমি সতর্ককারী’’ মুফাস্সির ইকরিমাহ প্রমুখ কয়েকজন তাফসীরবিদ থেকে বর্ণিত আছে এ আয়াতে বরকতের রাত্রি বলে শবে বরাত কে বোঝানো হয়েছে। কিন্তু অধিকাংশ তাফসীরবিদের মতে এখানে শবে কদর বোঝানো হয়েছে, যা রমজানের শেষ দশকে হয়। শবে বরাতের রেওয়ায়েতকে আল্লামা ইবনে কাসীর (র.) অগ্রাহ্য বলে সাব্যস্থ করেছেন। তবে কোন কোন মাশায়েখ শবে বরাতের রেওয়ায়েত দুর্বল হলেও কবুল করেছেন। কেননা ফজিলত সম্পর্কিত দুর্বল রেওয়ায়েত কবুল করার অবকাশ রয়েছে। মারিফুল কোরআন ৭/৭৪৮-৭৮৯\nআল্লামা তাকি উছমানী দা.বা. বলেন। অন্তত দশজন সাহাবা এ রাতের ফজীলত সম্পর্কে রাসুল (সা.) থেকে হাদীস বর্ণনা করেছেন। তন্মধ্যে দু-একটি হাদীস সনদের বিবেচনায় অবশ্যই দুর্বল, যার কারনে কিছু উলামায়ে কেরাম এ রাতের ফজিলতকে ভিত্তিহীন বলেছেন। কিন্তু মুহাদ্দিস ও ফকিহগণ হাদীস শাস্ত্রের মূলণীতি সর্ম্পকে বলেন; সনদের বিবেচনায় কোন হাদীস যদি কমজোর হয়, যার সমর্থনে আরো হাদীস পাওয়া যায়, তাহলে সেই হাদীস আর দুর্বল থাকে না। আর দশজন সাহাবা শবে বরাতের ফজিলত সম্পর্কে হাদীস বর্ণনা করেছেন। সুতরাং যার সমর্থনে দশজন সাহাবার হাদীস রয়েছে, সে বিষয়টি আর ভিত্তিহীন থাকে না। তাকে ভিত্তিহীন বলা ভুল হবে। ইলাহী খুতুবাত ৪/১৯২\nখায়রুল কুরুন অর্থাৎ তিনটি যুগ মুসলিম উম্মাহর নিকট শ্রেষ্ট যুগ। সাহাবায়ে কেরামের যুগ। তাবেঈর যুগ। তবে-তাবেঈর যুগ। এ তিন যুগে দেখা গেছে শবে বরাত ফজিলতের রাত হিসাবে পালন করা হত। মানুষ এ রাতে ইবাদতের জন্য বিশেষ গুরুত্ব দিত। সুতারাং এ রাত ফজিলতময়, এটাই সঠিক কথা। এ রাতে ইবাদতের জন্য জাগ্রত থাকলে এবং ইবাদত করলে অবশ্যই সওয়াব পাওয়া যাবে, এ রাতের অবশ্যই বিশেষ গুরুত্ব রয়েছে। ইসলাহী খুতুবাত ৪/১৯২\nহযতর আয়েশা (রা.) বলেন, একবার রাসুলুল্লাহ (সা.) নামাজে দাঁড়ালেন এবং এত দীর্ঘ সেজদা করলেন যে, আমার ধারণা হল তিনি মৃত্যুবরণ করেছেন; আমি তখন উঠে তাঁর পায়ের বৃদ্ধাঙ্গুলি নাড়া দিলাম, তাঁর বৃদ্ধাঙ্গুলি নড়লো; তিনি সেজদা থেকে উঠলেন এবং নামাজ শেষ করে আমাকে লক্ষ করে বললেন, হে আয়িশা! তোমার কি এ আশংকা হয়েছে? আমি উত্তরে বল্লাম, ইয়া রাসুলাল্লাহ (সা.)! আপনার দীর্ঘ সেজদা থেকে আমার আশংকা হয়েছিল আপনি মৃত্যু বরণ করেছেন কিনা? নবীজি (সা.) বললেন, তুমি কি জানো এটা কোন রাত? আমি বললাম আল্লাহ ও আল্লাহর রাসুলই ভালো জানেন। তখন নবীজি (সা.) বললেন এটা হল অর্ধ শাবানের রাত; এ রাতে আল্লাহ তা’আলা তাঁর বান্দাদের প্রতি মনোযোগ দেন; ক্ষমা প্রার্থনা কারীদের ক্ষমা করে দেন; অনুগ্রহ প্রার্থীদের অনুগ্রহ করেন। আর বিদ্বেষ পোষণ কারীদের তাদের অবস্থাতেই ছেড়ে দেন। শুআবুল ইমান,৩/৩৮২\nহযরত আয়িশা (রা.) থেকে বর্ণিত হয়েছে, নবীজি (সা.) এ রাতে মদিনার কবরস্থান ‘জান্নাতুল বাকি’তে এসে মৃতদের জন্য দোয়া ইস্তিগফার করতেন। তিনি আরো বলেন, নবীজিতাকে বলেছেন, এ রাতে বনি কালবের ভেড়া বকরির পশমের (সংখ্যার পরিমাণের) চেয়েও বেশী সংখ্যক গুনাহগারকে আল্লাহ ক্ষমা করনে। তিরমিজি শরীফ হাদীস নং ৭৩৯\nরাসুলুল্লাহ (সা.) বলেন, যখন শাবানের মধ্য দিবস আসবে, তখন তোমরা রাতে নফল ইবাদত করবে ও দিনে রোজা পালন বরবে। (ইবনে মাজাহ) শবে বরাতের ফজিলত সংক্রান্ত আর অনেক হাদিস আছে যা এই ছোট্র পরিসরে আলোচনা করা সম্ভব নয়। সুতারাং উপরোল্লেখিত আলোচনা থেকে শবে বরাত ফজিলতময় সাব্যস্থ হতে আর কোন বাধা থাকলোনা ।\nকরণীয়ও বর্জনীয়: শবে বরাত নিয়ে বেশী বাড়াবাড়ি করা সমচিন নয় বরং এ রাতের ফজিলত যে ভাবে বর্ণিত হয়েছে, সে ভাবে আমল করা উচিত। নিজ থেকে কোন কিছু বাড়িয়ে না করা, তাহলে লাভ থেকে ক্ষতির সম্ভাবনাই বেশী হয়ে যাবে। এ রাতে ইবাদতে বিশেষ কোন তরিকা নেই, অনেকে মনে করে থাকে এরাতে বিশেষ পদ্ধতিতে নামাজ পড়তে হয়। যেমন প্রথম রাকাতে অমুক সূরা দ্বিতীয় রাকাতে অমুক সূরা। এক রাকাতে অমুক সূরা এত বার অন্য রাকাতে এত বার, যা সম্পূর্ণ ভিত্তিহীন এবং মনগরা, তা থেকে জনসাধারণকে অবশ্যই দূরে থাকা চাই। তেমনী এ রাতের করনীয় বিষয় গুলোর মধ্যে একটি হল কবর জিয়ারত। এ রাতে কবর জিয়ারত একাকী করাকেই ফুকাহায়ে কেরামগন সুন্নত বলেছেন। দল বেঁধে কবর জিয়ারত করা এবং কবর জিয়ারতের জন্য উলামাদেরকে টাকা পয়সা দিয়ে নিয়ে যাওয়া ও দোয়া করানো সম্পূর্ণ নাজায়েজ ও হারাম। তবে আপনি একাই কবর জিয়ারতে গেছেন, অন্য জনও এভাবে একাই গেছেন, যেতে যেতে এক জামাত হয়ে গেল, তাহলে এই একত্রিত হওয়াটা শরীয়ত পরিপন্থি নয়।\nএ রাতে বেশী বেশী উমরি কাযার নামাজ গুলো পড়া ভালো, কেননা কাল কিয়ামতের সময় উক্ত নামাযের জন্য আপনি জিজ্ঞাসিত হবেন, নফলের জন্য আপনি জিজ্ঞাসিত হবেন না। আর বর্তমান যুগে আমাদের অধিকাংশ মানুষের জীবনের অনেক নামাজই কাযা রয়েছে। তাই এ কাযা নামাজ গুলোকে খোঁজে খোঁজে আদায় করার চেষ্টা করা। আর যাদের কাযা নামাজ নেই তারা বেশী বেশী নফল নামাজ, বিশেষ করে সালাতুস তাসবিহের নামাজ এ রাতে পড়ার চেষ্টা করা।\nআতশ বাজি, পটকা ফোটানো, বেহুদা ঘোরাফেরা, আনন্দ উল্লাস ও হালোদা-রুটির কারণে সময় নষ্ট করা ও মসজিদ ময়লা করা সম্পূর্ণ নিষিদ্ধ। তাই আসুন! আমরা প্রত্যেক ইবাদতকে শরীয়ত মোতাবেক আমল করি। শরীয়ত পরিপন্থি হয় এমন সব আমল থেকে বিরত থাকি। আমিন।\nলেখক: মুফতি, জামেয়া দারুল হাদীস সৈয়দপুর, জগন্নাথপুর, সুনামগঞ্জ।


মুম্বাইয়ে কঙ্গনার বিরুদ্ধে এফআইআর\nঢাকা ২৭শে নভেম্বর, ২০২১ খ্রিস্টাব্দ । ১২ই অগ্রহায়ণ, ১৪২৮ বঙ্গাব্দ । শনিবার । বিকাল ৪:৫০\nকঙ্গনা রানাউত এবং বিতর্ক যে সমার্থক শব্দে পরিণত হয়েছে, তা আর নতুন করে বলার প্রয়োজন হয় না। মঙ্গলবার ফের কাঠগড়ায় বলিউডের এই ‘কন্ট্রোভার্সি কুইন’। কৃষক আন্দোলনকে খালিস্তানি বিক্ষোভের সঙ্গে তুলনা করায় মুম্বাইয়ে তার বিরুদ্ধে এফআইআর দায়ের করা হয়েছে।\nবিতর্কিত তিন কৃষি আইন প্রত্যাহারের সিদ্ধান্ত নেন গুরু ভারতের প্রধানমন্ত্রী নরেন্দ্র মোদি। এতে সাফল্য পায় কৃষকদের দীর্ঘদিনের আন্দোলন। তবে এই সিদ্ধান্তকে একেবারেই মানতে পারেননি কঙ্গনা।\nইনস্টাগ্রামে দেওয়া এক পোস্টে কঙ্গনা লিখেছেন, ‘তবে কী এবার রাস্তায় নামা মানুষই দেশের আইন ঠিক করবে। নির্বাচিত সরকার নয়? যদি তা-ই হয় তবে এই দেশটাও তো জিহাদি দেশ হয়ে গেল।’ এরপরই কটাক্ষ করে তিনি লেখেন, ‘তাঁদের সকলকে অভিনন্দন যারা এটা চেয়েছিলেন।’\nএখানেই শেষ নয়, কৃষকদের এই প্রতিবাদকে খালিস্তানি আন্দোলনের সঙ্গে তুলনা করতেও ছাড়েননি তিনি। সোশ্যাল মিডিয়ায় রীতিমতো বোমা ফাটিয়েছিলেন। আর সেই কারণেই এবার মুম্বাইয়ে শিখ সম্প্রদায়ের অমরজিৎ সান্ধু নামের এক ব্যক্তি কঙ্গনার বিরুদ্ধে লিখিত অভিযোগ দায়ের করেন। তার অভিযোগ, শিখদের ধর্মীয় ভাবাবেগে আঘাত করেছেন কঙ্গনা।\nসম্প্রতি ইনস্টাগ্রামে কঙ্গনা লেখেন, খালিস্তানি জঙ্গিরা আজ ফের মাথা তুলতে শুরু করেছে।\nদ্বৈত চরিত্রে অপূর্ব, সঙ্গে নাজিবা বাশার\nভোটের মাঠে আনন্দ ছড়াচ্ছেন নায়ক সাইমন\nবিরাটের জীবনের ‘মুশকিল আসান’ আনুশকা\nশুনতে ও হাঁটতে পারেন না প্রবীর মিত্র\nরিয়েলিটি শোতে নাম লেখালেন অপু বিশ্বাস!\nশুরু থেকেই শুভ, ১৫ দিন পর ফারিয়া\nশক্তিমান অভিনেতা রাজীবের চলে যাওয়ার দিন আজ\nট্রেনে পাথর নিক্ষেপ বন্ধে সচেতনতা বাড়াতে নাটক\nশখ করে লুঙ্গি পরি, কিন্তু খুলে যায়: শাকিব খান\nফেসবুকে মজার ছলে শুরু হয় মিম-সনির প্রেম


বিদেশে পড়াশোনা, সুইজারল্যান্ড, খরচ ও সেরা বিশ্ববিদ্যালয়- Study in Switzerland! - Bangla Preneur\nবিদেশে পড়াশোনা, সুইজারল্যান্ড, খরচ ও সেরা বিশ্ববিদ্যালয়- Study in Switzerland!\nবিদেশে পড়াশোনা, সুইজারল্যান্ড, খরচ ও সেরা বিশ্ববিদ্যালয়- Study in Switzerland\nইউরোপে পড়াশোনা করার জন্য সুইজারল্যান্ড একটি অন্যতম সেরা দেশ। এতে কোন সন্দেহ নেই যে, সুইজারল্যান্ড ইউরোপের সব থেকে সুন্দর দেশ। দেশ যেমন সুন্দর, ঠিক তেমনি এখানে রয়েছে মান সম্মত বিশ্বমানের বিশ্ববিদ্যালয় যা অগণিত সম্ভাব্য শিক্ষার্থীদের আকৃষ্ট করে।\nকেন পড়াশোনা করতে সুইজারল্যান্ড যাবেন?\nসুইজারল্যান্ডে পড়াশোনা করতে যাওয়ার অনেক কারনই থাকতে পারে। আমরা এখানে সব থেকে গুরুত্বপূর্ণ কারন সমূহ নিয়ে আলোচনা করছি।\nবাস করার জন্য নিরাপদ দেশ\nসুইজারল্যান্ড অন্যতম সেরা নিরাপদ একটি দেশ। বড় রকমের অপরাধ প্রায় অস্তিত্বহীন এবং ছোট অপরাধগুলির ঝুঁকি অন্যান্য দেশের তুলনায় খুবই কম। তাই আন্তর্জাতিক ছাত্রদের থাকার জন্য সুইজারল্যান্ড অন্যতম সেরা দেশ।\nমানসম্মত উচ্চতর শিক্ষা\nআপনি যদি সুইজারল্যান্ড পড়াশোনা করার জন্য যান তাহলে আপনি মানসম্মত উচ্চতর শিক্ষা পাবেন। এখানকার কিছু বিশ্ববিদ্যালয় সেরা ১০০ বিশ্ববিদ্যালয়ের মধ্যে আছে। অন্য বিশ্ববিদ্যালয় গুলোও মানসম্মত উচ্চতর শিক্ষা প্রদান করে থাকে।\nআপনি জেনে খুশী হবেন সুইজারল্যান্ড মোট স্টুডেন্টের ২৫ ভাগই আন্তর্জাতিক স্টুডেন্ট। আরেকটু সহজে যদি বলি, এখানকার মোট স্টুডেন্টের ২৫ ভাগ স্টুডেন্ট বিদেশ থেকে এখানে আসে। মানে আপনি যদি সুইজারল্যান্ড পড়াশোনা করার জন্য যান তাহলে আপনি অনেক বিদেশী স্টুডেন্টের সাথে মিশতে পারবেন। এতে আপনার অভিজ্ঞতা ও নেটওয়ার্ক দু’ই বাড়বে।\nচারটি সরকারী ভাষা সঙ্গে বহুজাতিক সংস্কৃতি\nসুইজারল্যান্ড চারটি জাতীয় ভাষা: প্রধানত জার্মান, ২য় ফরাসি, ৩য় ইতালীয় ও রোমান্স ভাষা। এরকম বহুজাতিক ভাষা ও সংস্কৃতি এর মধ্যে অনেক কিছু শেখার ও জানার থাকে। আপনার পড়াশোনার পাশাপাশি আপনি নতুন ভাষাও শিখতে পারবেন।\nছাএ অবস্থায় সুইজারল্যান্ডে কাজ করার সুযোগ\nসুইজারল্যান্ডে আপনি চাইলে পড়াশোনার পাশাপাশি কাজ করতে পারবেন। যদিও প্রতি সপ্তাহে ১৫ ঘন্টা কাজ করার অনুমতি থাকলেও আপনি চাইলে বেশী করতে পারবেন। কতক্ষন কাজ করতে পারবেন তা নির্ভর করবে আপনার কলেজ বা বিশ্ববিদ্যালয়ের অনুমতির উপর।\nতুলনামূলক সুইজারল্যান্ডে খরচ কম\nজীবনযাএার মান, শিক্ষা, সংস্কৃতি ইত্যাদি বিবেচনায় তুলনামূলক সুইজারল্যান্ডে খরচ কম। আসুন জেনে নেই সুইজারল্যান্ডে পড়াশোনা ও থাকা-খাওয়া সম্ভ্যাব্য খরচ কেমন হতে পারে।\nআরো পড়ুন – বিশ্বের ১০টি প্রাচীনতম বিশ্ববিদ্যালয়\nসুইজারল্যান্ডে পড়াশোনা, থাকা-খাওয়া খরচের সম্ভ্যাব্য ধারনা\nসুইজারল্যান্ড উচ্চমানের শিক্ষা এবং গবেষণার জন্য খুবই বিখ্যাত। বিশেষ ভাবে সুইস এমবিএ এবং পিএইচডি প্রোগ্রাম বিশ্বব্যাপী অনেক গুরুত্ব ও মূল্যায়ন করা হয়। যেহেতু সুইজারল্যান্ড ইউরোপীয় ব্যবসা কেন্দ্র তাই পড়াশোনার পর অনেক শিক্ষার্থী এখানে থেকে যাওয়ার স্বপ্ন দেখে।\nসুইজারল্যান্ড বিশ্ববিদ্যালয়ের টিউশন ফি\nবিষয় ও সময়ের উপর নির্ভর করে এক একটি বিশ্ববিদ্যালয়ের টিউশন ফি আলাদা আলাদা। গড় পাবলিক বিশ্ববিদ্যালয়ের টিউশন ফিঃ স্নাতক এবং মাস্টার প্রোগ্রাম: ২০০০ ইউরো প্রতি বছর। পিএইচডি ডিগ্রী: ১৫০ থেকে ২২০ ইউরো।\nগড় বেসরকারি বিশ্ববিদ্যালয়ে টিউশন ফিঃ বেসরকারি বিশ্ববিদ্যালয়গুলিতে সাধারণত ১৮০০ ইউরো থেকে ১৮০০০ ইউরো প্রতি বছর টিউশন ফি থাকে। এখানে বেসরকারি বিশ্ববিদ্যালয়ের দুইটি উদাহরণ এবং তাদের টিউশন ফি রয়েছে:\nSustainability Management School – ৮৫০০ ইউরো প্রতি বছর।\nSwiss Business School – ১০০০০ ইউরো প্রতি বছর।\nমোটামুটি কম টাকায় আপনি যদি পড়াশোনা করতে চান তাহলে নিন্মলিখিত বিশ্ববিদ্যালয়ে আবেদন করতে পারেন-\nজেনেভা বিশ্ববিদ্যালয় সুইজারল্যান্ড – টিউশন ফি ৯০০ ইউরো প্রতি বছর। (গড়)\nবার্ন ইউনিভার্সিটি সুইজারল্যান্ড – টিউশন ফি ১৫০০ ইউরো প্রতি বছর। (গড়)\nলাউসেন বিশ্ববিদ্যালয় সুইজারল্যান্ড – টিউশন ফি ১৫০০ ইউরো প্রতি বছর (গড়)\nসুইজারল্যান্ডে থাকা ও খাওয়ার খরচ\nসুইজারল্যান্ড থাকা ও খাওয়ার খরচ একটু ব্যয়বহুল। আপনাকে সুইজারল্যান্ডে থাকা ও খাওয়ার জন্য প্রতি মাসে ১৩০০ থেকে ২০০০ ইউরো বাজেট করতে হতে পারে। এর মধ্যে জেনেভায় খরচ আরো বেশী হতে পারে। গড়ে জেনেভায় থাক ও খাওয়া মিলে ২২০০ ইউরোর মত খরচ হতে পারে। এছাড়া আপনি যদি বাসেল থাকেন তাহলে খরচ কম হবে। বাসেলে ১৩০০ থেকে ১৫০০ ইউরোর মধ্যে থাকতে ও খেতে পারবেন।\nআপনি চাইলে স্টুডেন্ট হলে থাকতে পারে এবং এখানে খরচ কম হবে। আরেকটু ভাল থাকতে চাইলে আপনি স্থানীয় বাসিন্দাদের সাথে রুম শেয়ার করে থাকতে পারবেন। আবার আরেকটু আরামে থাকতে চাইলে আপনি নিজস্ব বাসা বা রুম ভাড়া করতে থাকতে পারবেন। এছাড়া খাবারের জন্য আপনাকে গড়ে প্রতিমাসে ৩০০ ইউরো খরচ হবে, এবং ইনসুরেন্স এর জন্য ২০০ ইউরো।\nসুইজারল্যান্ডের সেরা বিশ্ববিদ্যালয়\n১। ইথ জুরিখ – সুইস ফেডারেল ইনস্টিটিউট অফ টেকনোলজি- ETH Zurich\n২। ইকোল পলিটেকনিক ফেইডেরেল দে লাউসান (ইপিএফএল)\n৩। জুরিখ বিশ্ববিদ্যালয়\n৪। বাসেল বিশ্ববিদ্যালয়\n৫। বার্ন ইউনিভার্সিটি\n৬। জেনেভা বিশ্ববিদ্যালয়\n৭। লাউসান বিশ্ববিদ্যালয়\n৮। Friborg বিশ্ববিদ্যালয়\n৯। সেন্ট গ্যালেন বিশ্ববিদ্যালয়\n১০। নিউচ্যাটেল বিশ্ববিদ্যালয়\nCategory: আপনি জানেন কি?\tTags: ইউরোপে পড়াশোনা, বিদেশে পড়াশোনা


শূন্য হাতে যেভাবে নতুন জীবন শুরু করা যায় – DO MAG\nHome›Articles›শূন্য হাতে যেভাবে নতুন জীবন শুরু করা যায়\nআমরা জীবনের এক পর্যায় থেকে অন্য পর্যায়ে উন্নীত হলেই অনেক নতুন কিছু জীবনে যুক্ত হয়। নতুন ভাবে অনেক কিছু শুরু করতে হয়। তাই বলা যায়, নতুন জীবন সবসময় নতুন সিদ্ধান্ত নেওয়ার সুযোগ সৃষ্টি করে দেয়। নতুন জীবনের নতুন নতুন প্রয়োজন মেটাতে দরকার হয় বাড়তি অর্থের। কিন্তু এই অবস্থায় যদি হাত শূন্য থাকে, তাহলে কী করণীয়?\nphoto: 180 recover\nশূন্য হাতে নতুন জীবন শুরু করা বেশ কঠিন। তাই শূন্য হাত বা স্বল্প পুঁজিতে জীবনের সকল প্রয়োজন মেটাতে সম্ভাব্য লক্ষ্যগুলোর একটি তালিকা তৈরি করুন এবং তা বাস্তবায়নে নিজেকে সবসময় ইতিবাচক রাখুন। আপনার নিত্য প্রয়োজনীয় খরচ এবং সঞ্চয়ের ব্যাপারে আরো বেশি সচেতন হোন। প্রয়োজন হলে নতুন চাকরি নিন, অথবা আত্মীয়স্বজন বা বন্ধুবান্ধবের কাছ থেকে সহযোগিতা নিন।\nচলুন, কীভাবে শূন্য হাতে নতুন জীবন শুরু করা যায়, তা নিয়ে আরো বিস্তারিতভাবে আলোচনা করি।\nধরা যাক, আপনি সদ্য বিয়ে করেছেন এবং স্ত্রীকে সাথে নিয়ে আপনার নতুন জীবন শুরু হয়েছে। এই নতুন জীবনকে সুখী, স্বাচ্ছন্দ্যময় এবং অর্থপূর্ণ করে তুলতে নতুন জীবনের শুরুতে সিদ্ধান্ত নিন, আপনি কেমন জীবনযাপন করতে চান। কেননা আপনার জীবনযাপনের ধরনের উপর ভিত্তি করে পরবর্তী করণীয় নির্ধারণ করতে হবে। অর্থাৎ আপনি যেমন জীবন যাপন করতে চান, ঠিক তেমন প্রচেষ্টা আপনাকে চালাতে হবে।\nপ্রয়োজন নাকি ইচ্ছাকে প্রাধান্য দেবেন\nনতুন জীবন শুরু করার আগে স্পষ্ট হয়ে নিন, কেন আপনি নতুন জীবন শুরু করতে চান! প্রয়োজনীয়তা নাকি ইচ্ছা থেকে আপনি নতুন জীবন শুরু করতে চলেছেন, তা স্থির হয়ে ভাবুন। প্রয়োজনীয়তার উপর ভিত্তি করে যদি নতুন জীবনের সিদ্ধান্ত হয়ে থাকে, তবে নিশ্চিত হোন আপনার জীবনের নতুন কী কী প্রয়োজনীয়তা আছে, যা পূরণ করার মাধ্যমে জীবনের উন্নতি ঘটাতে পারবেন। আবার আপনি যদি কিছু প্রত্যাশার উপর ভিত্তি করে নতুন জীবনের সিদ্ধান্ত নিয়ে থাকেন, তবে আগে নিশ্চিত হোন, আপনার আদর্শ জীবন কেমন হবে।\nযেমন, আপনি যদি পরিবারের কিছু নেতিবাচক সদস্য বা আত্মীয়স্বজনের কাছ থেকে নিজেকে মুক্ত করার জন্য নতুন জীবনের সিদ্ধান্ত নিয়ে থাকেন তবে, শুরুতেই আপনাকে সেসব নেতিবাচক পারিবারিক সদস্য বা আত্মীয়স্বজনের সাথে যোগাযোগ কমিয়ে দিতে হবে। অথবা বিয়ে করার কারণে যদি আপনার নতুন জীবন শুরু করতে হয়, তবে শুরুতেই নিশ্চিত হয়ে নিন নতুন জীবনের প্রয়োজনে কী কী নতুন জিনিস এবং অভ্যাস আপনাকে আয়ত্ত করতে হবে। নতুন মানুষ সংসারে আসার কারণে নতুন কী কী খরচ যুক্ত হবে।\nঅথবা আপনি যদি দেশের সার্বিক পরিবেশ ও প্রতিবেশীদের সাথে মিথস্ক্রিয়া বিবেচনা করে একটি উন্নত জীবনের প্রত্যাশায় নতুন জীবন শুরু করতে চান, তবে অবশ্যই আপনাকে উন্নত কোনো দেশে বসবাস করা শুরু করতে হবে। সুতরাং নতুন জীবনে প্রয়োজনীয়তা না ইচ্ছাকে প্রাধান্য দেবেন, সে ব্যাপারে সবার আগে ভালোভাবে নিশ্চিত হয়ে নিন।\nনতুন জীবন শুরু করতে হলে আপনাকে আবাসস্থল পরিবর্তনের যথাযথ পরিকল্পনা করতে হবে। কেননা নতুন জীবন শুরু করতে হলে অনেক ক্ষেত্রেই নতুন আবাসস্থলের প্রয়োজন হয়। তাই একই শহরে নতুন কোনো বাড়ি বা অ্যাপার্টমেন্টে নিজের আবাসস্থল পরিবর্তন করতে পারেন, এমনকি আপনার প্রয়োজনীয়তা এবং সামর্থ্য বিবেচনা করে, দেশও পরিবর্তন করতে পারেন।\nphoto: my real estate key\nআপনি চাইলে অনলাইনে এ জাতীয় গবেষণার জন্য অনেক টুলস পাবেন। তাছাড়া বিচক্ষণ হলে আপনি নিজেই প্রয়োজনীয়তা ও সামর্থ্যের সাথে সামঞ্জস্য রেখে হিসাব মেলাতে সক্ষম হবেন। নতুন আবাসস্থল হিসেবে এমন জায়গা বা এলাকা নির্বাচন করুন, যেখানে জীবনযাপন আগের চেয়ে উন্নত। আবার খরচও কম। একই সাথে নতুন জায়গায় নতুন চাকরি পাওয়ার সম্ভাবনাও যেন বেশি থাকে।\nএমন শহর বা এলাকা নির্বাচন করুন, যেখানে বসবাসের জন্য আপনার অর্থনৈতিক অবস্থা যথেষ্ট উপযুক্ত। আপনি চাইলে অনলাইনে অথবা সরাসরি পরিদর্শন করে উক্ত এলাকার বাড়ি ভাড়া সহ অন্যান্য খরচ জানার চেষ্টা করতে পারেন।\nজীবনের প্রয়োজনে নতুন জায়গায় বসবাস শুরু করলে আত্মীয়স্বজন এবং আপনজনদের সাথে দূরত্ব তৈরি হওয়ার সম্ভাবনা সৃষ্টি হয়। সুতারাং ভেবেচিন্তে সিদ্ধান্ত নিন, সম্পর্কগুলো কীভাবে সজীব রাখবেন। আপনি আত্মীয়স্বজন এবং আপনজনদের থেকে দূরে থাকবেন সত্যি, কিন্তু নিশ্চয়ই সম্পর্ক ছিন্ন করতে চাইবেন না।\nসুতরাং আপনার সব বন্ধুবান্ধব এবং আত্মীয়স্বজনের তালিকা তৈরি করুন, এবং সিদ্ধান্ত নিন আপনি তাদের থেকে কতটা দূরে বসবাস করতে চান। আপনি চাইলে এতদিন বসবাস করা অ্যাপার্টমেন্ট পরিবর্তন করে কাছাকাছি অন্য একটি বাড়িতে উঠতে পারেন। তাতে আত্মীয়স্বজন বা বন্ধুবান্ধবের কাছ থেকে খুব বেশি দূরে যাওয়া হবে না। সম্পর্কহানি হওয়ারও সুযোগ সৃষ্টি হবে না।\nকিন্তু আপনি যদি সত্যিই আত্মীয়স্বজন এবং বন্ধুবান্ধবের কাছ থেকে দূরে থাকতে চান, তবে তা একান্তই আপনার সিদ্ধান্ত। তবে বন্ধুবান্ধব ও আত্মীয়স্বজন থেকে দূরে বসবাস শুরু করলেও আপনার নতুন আবাসস্থলের খবর তাদের জানান। এবং বিশেষ উপলক্ষ সামনে রেখে নতুন বাড়িতে তাদের নিমন্ত্রণ জানাতেও পারেন।\nতবে আপনি যদি শক্ত অর্থনৈতিক ভিত তৈরি করার জন্য বন্ধুবান্ধব এবং আত্মীয়স্বজনের কাছ থেকে ইচ্ছাকৃতভাবে দূরে থাকতে চান, তবে কৌশলে তাদের সাথে যোগাযোগ রক্ষা করে চলুন। পাশাপাশি নিজের অর্থনৈতিক উন্নতির দিকে বেশি মনোযোগ দিন।\nনতুন জীবন শুরু করতে হলে এর বাস্তবসম্মত কারণ ও প্রভাব সম্পর্কে নিশ্চিত হয়ে সিদ্ধান্ত নিন। আবাসস্থল পরিবর্তনের কারণে আত্মীয়স্বজন এবং বন্ধুবান্ধবের সাথে সম্পর্কে সৃষ্ট প্রভাবের ব্যাপারে সতর্ক থাকুন। মনে রাখবেন, উন্নত জীবনের প্রত্যাশায় কখনোই আত্মীয়স্বজনের সাথে সম্পর্ক ছিন্ন করা উচিত না। কেননা মানুষ বাঁচে শুধুমাত্র উন্নত জীবনযাপনের মাধ্যমে নয়, সুন্দর সম্পর্কের ভিত্তিতে।\nFeature photo: 180 recover


অতিবৃদ্ধ জনৈক ব্যক্তি ওমরা করার জন্য ইহরাম বেঁধেছে। কিন্তু মক্কা পৌঁছার পর ওমরা আদায় করতে অপারগ হয়ে গেছে এখন সে কি করবে? - Bissoy Answers\nসুস্থ না হওয়া পর্যন্ত ইহরাম অবস্থায় থাকবে, অতঃপর ওমরা আদায় করবে। কিন্তু যদি ইহরাম বাঁধার সময় শর্ত করে থাকে, তবে ইহরাম খুলে ফেলবে, তাকে কোন জরিমানা দিতে হবে না। ওমরা পূর্ণ করতে হবে না বিদায়ী তওয়াফও করতে হবে না। ইহরামের সময় শর্ত করার নিয়ম হচ্ছেঃ এই দু’আ পাঠ করবেঃ [আল্লাহুম্মা ইন হাবাসানী হাবেস ফা মাহেল্লী হায়সু হাবাসতানী] “হে আল্লাহ্! কোন কারণে যদি আমি বাধাপ্রাপ্ত হই (হজ্জ-ওমরার কাজ সমাধা করতে না পরি), তবে যেখানে বাধাপ্রাপ্ত হব, সেটাই আমার হালাল হওয়ার স্থান।”\n“তোমরা আল্লাহর জন্য হজ্জ-ওমরা পূর্ণ কর। যদি বাধাগ্রস্ত হও তবে যা সহজপ্রাপ্য তাই কুরবানী কর। আর কুরবানীর পশু তার জায়গায় না পৌঁছা পর্যন্ত তোমরা মাথা মুন্ডন করবে না।” (সূরা বাক্বারাঃ ১৯৬) নবী (ছাল্লাল্লাহু আলাইহি ওয়া সাল্লাম) ৬ষ্ঠ হিজরী সনে ওমরা পালন করতে গেলে হুদায়বিয়া নামক এলাকায় মক্কার কাফেরদের দ্বারা বাধাপ্রাপ্ত হলে সেখানেই কুরবানী যবেহ করেন এবং হালাল হয়ে যান।\n312,979 টি প্রশ্ন\nবিজ্ঞান ও প্রকৌশল (17,674)


বালুচর জুড়ে সারি সারি পোতা লাশ! - আনন্দ\nবালুচর জুড়ে সারি সারি পোতা লাশ!\nকরো’নাভাই’রাসে বিধ্ব’স্ত গোটা ভারত। অক্সিজেন, প্রয়োজনীয় ওষুধ এবং হাসপাতালে বেডের প্রকট সংকট দেখা দিয়েছে। দেশটিতে প্রগতি ও ধারাবাহিকভাবে বেড়ে চলেছে আ’ক্রা’ন্ত ও মৃ’ত্যুর সংখ্যা। পোড়া লা’শের গ’ন্ধ বাতাসে ছড়িয়ে গিয়েছে ইতিমধ্যেই। এমন অবস্থায় রয়টার্সে প্রকাশিত কিছু ছবিতে ভীতি ছড়িয়েছে আরও। সেখানে দেখা গেছে, বালুচরজুড়ে শুধুই পো’তা লা’শ। যতদূর চোখ যায় ততদূরই এমন চি’ত্রের দেখা মিলছে।\nসম্প্রতি ভারতীয় সংবাদমাধ্যম জানিয়েছিল, করো’নাভাই’রাসসহ অন্যান্য কারণে মৃ’ত’দের দাহ করতে কাঠের অভাব দেখা দিয়েছে। শশ্মানে লাশ দাহ করার জন্য লম্বা সিরিয়াল দিতে হচ্ছে। কখনো কখনো কয়েকদিন পর্যন্ত অপেক্ষা করতে হচ্ছে লা’শ দা’হ সি’রিয়াল পেতে। এমন অবস্থায় অনেক লা’শ নদীর তীরের বালুচ’রেই পু’তে রাখা হচ্ছে। দা’হ কাজ সম্পন্ন এড়াতে।\nউক্ত এ ঘ’টনা সবচেয়ে বেশি চোখে পড়ছে উত্তরপ্রদেশে। যমুনা ও গঙ্গা’র দুই ধারে এমন হাজার হাজার গণকবরের সন্ধান মিলেছে। অনেক লা’শ অল্প গভী’রে পো’তা হয়েছে যার কারণে কাপড়ে ঢাকা লা’শের অং’শ বাইরে বেরিয়ে এসেছে। বাতাসে দুর্গ’ন্ধের কারণে বসবাস করা কঠিন হয়ে যাচ্ছে বলে জানিয়েছেন স্থানীয় বাসিন্দারা।\nএর আগে নদীতেও শত শত লা’শ ভা’সতে দেখা গেছে। এখনো নদীতে মিলছে লা’শ। শুরুতে বিভিন্ন রাজ্যের প্রশাসন এই ঘটনাকে অন্যদিকে নিতে চাইলেও পরে তারাও এ বিষয়ে ব্যবস্থা গ্রহণের আশ্বাস দিয়েছে। উত্তর প্রদেশ সরকার শুরুতে জানিয়েছিল, কুসং’স্কারের কারণে অনেক বাসিন্দারা তাদের কারো মৃ’ত্যু হলে নদীতে ভাসিয়ে দেয়।\nতবে পরে শত শত ভেসে আসা লা’শ দেখে ব্যবস্থা নেয় প্রশাসন। পশ্চিমবঙ্গ সরকার গঙ্গায় নজরদারির জন্য আলাদা ফোর্স নিযুক্ত করেছে। স্থানীয় জেলে ও পুলিশের সহযোগিতায় ভেসে আসা লা’শ স’রিয়ে ফেলার সিদ্ধান্ত নিয়েছে যাতে নদীর পানি ও বাতাস দূষিত হতে না পারে।\nবিশেষজ্ঞরা আশঙ্কা করছেন যে, এভাবে চলতে থাকলে ভারত যুক্তরাষ্ট্রকেও ছাড়িয়ে যেতে পারে। এরই মধ্যে দেশটির বিভিন্ন রাজ্যে স্বাস্থ্য ব্যবস্থা ভেঙে পড়েছে। এমন আরও কিছুদিন থাকলে সমস্যা আরও প্রকট হবে। ২০১৯ সালের ডিসেম্বরের শেষ দিকে চীনের হুবেই প্রদেশের উহান থেকে করোনা’ভাই’রাস সং’ক্র’মণ শুরু হয়। এখন পর্যন্ত বাংলাদেশসহ বিশ্বের ২১৮টি দেশ ও অঞ্চলে ছড়িয়ে পড়েছে কো’ভিড-১৯।\nএবার ইসরায়েলকে হামাসের হুঁশিয়ারি, শর্ত ভাঙ্গলেই যুদ্ধ!


হরনীর বয়ারচর থেকে ৫টি বন্ধুক ও অস্ত্র তৈরীর সরঞ্জামসহ ২ জনকে আটক করেছে র‌্যাব - Daily Shatakantha\nসকাল ৯:১৪ বৃহস্পতিবার, ১৯ মে ২০২২ খ্রিস্টাব্দ , ৫ জ্যৈষ্ঠ ১৪২৯ বঙ্গাব্দ, ১৭ শাওয়াল ১৪৪৩ হিজরি\nঅপরাধ•অবৈধ অস্ত্র•চট্টগ্রাম বিভাগ•নোয়াখালী\nহরনীর বয়ারচর থেকে ৫টি বন্ধুক ও অস্ত্র তৈরীর সরঞ্জামসহ ২ জনকে আটক করেছে র‌্যাব\nমোহাম্মদ দেলোয়ার হোসেন, নোয়াখালীঃ গভীর রাতে হরনী ইউনিয়ন বয়ারচর এলাকায় অভিযান পরিচালনা করেন র‍্যাব ১১।\nউক্ত অভিযানে বাবলু (৩২) ও আনোয়ার হোসেন (৫৬) নামের দু’জনকে গ্রেপ্তার করেছে র‌্যাব। এসময় তাদের কাছ থেকে তিনটি এক নলা বন্দুক, দু’টি এলজি, একটি বন্দুকের গুলি ও অস্ত্র তৈরির বিপুল পরিমান সরঞ্জাম উদ্ধার করা হয়েছে।\nরবিবার ১৫ মার্চ ভোর থেকে সকাল পর্যন্ত র‌্যাব-১১ এর স্পেশাল কোম্পানির কমান্ডার অতিরিক্ত পুলিশ সুপার মো. জসিম উদ্দীন চৌধুরী পিপিএম এর নেতৃত্বে এ অভিযান চালানো হয়।\nগ্রেপ্তারকৃত বাবুল ও আনোয়ার হোসেন হাতিয়ার রয়ারচরের বাসিন্দা।\nর‌্যাব জানায়, গোপন সংবাদের ভিত্তিতে র‌্যাব-১১ সিপিএসসি নারায়ণগঞ্জ ও সিপিসি-৩ লক্ষ্মীপুর হয়ে হাতিয়া উপজেলার বয়ারচরে অভিযান চালায়। এসময় পাঁচটি আগ্নেয়াস্ত্রসহ বাবুল ও আনোয়ারকে গ্রেপ্তার করা হয়।\nর‌্যাব-১১ এর স্পেশাল কোম্পানির কমান্ডার অতিরিক্ত পুলিশ সুপার মো. জসিম উদ্দীন চৌধুরী পিপিএম বিষয়টি নিশ্চিত করে জানান, রামগতি বাজারে রায়হানের ওয়ার্কশপের আড়ালে অস্ত্র তৈরি করা হয়। ওই অস্ত্রগুলো চরের বিভিন্ন সন্ত্রাসী বাহিনীর কাছে বিক্রি করা হয়।\nগ্রেপ্তারকৃতদের বিরুদ্ধে অস্ত্র আইনে মামলা দায়ের করে হাতিয়া থানায় হস্তান্তর করা হবে।\nর‍্যাব বলেন সাধারণ জনগোষ্ঠী নিরাপদ জীবন যাপনের জন্য এই ধরণের অভিযান অব্যাহত থাকবে।


কীভাবে AZW1 ফাইল কে পিডিএফে কনভার্ট করবেন? - PDF24\nকীভাবে AZW1 ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে AZW1 ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .azw1 ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nAZW1কে পিডিএফে কনভার্ট করতে আপনার কি প্রয়োজন এবং কীভাবে আপনি AZW1 ফাইলকে পিডিএফে কনভার্ট করবেন।\nAZW1এই ধরণের ফাইল বা .azw1 ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি AZW1 ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .azw1 ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .azw1 ফাইলটি ওপেন করুন।\nAZW1 ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা AZW1 ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই AZW1 ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার AZW1 ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nAZW1 ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .azw1\nবিবরণঃ DRM enabled eBook with embedded fonts\nCreating PDF files Free PDF Merge PDF files Free PDF Program PDF letterhead Organize PDFs Free PDF Printer Download Join PDF files পিডিএফ থেকে Image Converter Compare PDF files


বাস্তবতার গণমাধ্যম | মতামত | Leading Campus News Portal Bangladesh\nসামিয়া রহমান | Published: 2021-03-16 10:04:35 BdST | Updated: 2021-06-12 23:55:25 BdST\nপ্রাচীন প্রবাদ বলে, ‘সত্য কথা বলে শয়তানকে অপমান কর। ’ আচ্ছা বলুন তো আমাদের বিশাল ক্ষমতাধর বড় বড় গণমাধ্যমের সেই ক্ষমতা আর আছে কি? ক্ষমতাবানদের শক্তিশালী সিন্ডিকেটের বিরুদ্ধে, কর্তৃত্ববাদীদের বিরুদ্ধে গণমাধ্যমের নীতিনির্ধারকরা তাদের আত্মীয়তা-তোষণ নীতি বাদ দিয়ে আজ কতটা সত্য প্রকাশ করতে পারে বা পারছে- সাধারণ মানুষ হিসেবে আপনি আদৌ কি জানেন? জানেন কি, যা সত্য বলে জানছেন, শুনছেন তার আড়ালেও অনেক প্রবল মিথ্যা লুকিয়ে আছে? আছে ষড়যন্ত্র। জানেন কি, গণমাধ্যম আপনাকে ততটুকুই সংবাদ দেয় যতটুকু তার জন্য লাভজনক এবং সুবিধাজনক!\nউনবিংশ শতাব্দীর বিখ্যাত মার্কিন ঔপন্যাসিক ও লেখক, সাহিত্য সমালোচক হেনরি জেমস। তাঁকে অনেকেই সাহিত্যের বাস্তবতা ও আধুনিকতার যোগসূত্র বলে মনে করেন।\nতিনি বলেছিলেন, ‘একজন মানুষ অন্য মানুষের নামে তোমার কাছে কিছু বললে তাতে কান দিও না। সবকিছু নিজ হাতে যাচাই কর। ’ আমাদের গণমাধ্যমগুলোর যাচাই-বাছাই করার বাস্তবতার পথটি কখন কোন সময়ে ‘কান নিয়েছে চিলে’ সিন্ডিকেটে পরিণত হলো! কেন কখন তারা প্রতিষ্ঠিত ক্ষমতাবানদের তাঁবেদারিতে ব্যস্ত হলো? সরকারের বিরুদ্ধাচরণ করলে বিদেশ থেকে কাদের কাছে অর্থ আসে, আর সরকারের তোষামোদীতে কোন পদ মেলে- নিজেকেই প্রশ্ন করুন! আর এ স্রোতে নিজেকে মেলাতে না পারলেই আপনি কিন্তু হবেন বিরুদ্ধবাদী, শত্রু বা একঘরে। এক অফিসে সবাই ঘুষ খায়। কেউ বেশি খায়, কেউ কম খায়। কিন্তু আপনি খাবেন না তো মরবেন!\nজানেন কি, আজ যা পড়েন, যা দেখেন সবই ক্ষমতাবানদের ভাষ্য। না না, সরকারি মন্ত্রী-এমপিদের কথাই শুধু বলছি না।\nতারা বরং গণমাধ্যমের নজরদারিতেই থাকেন অনেকটা। বলছি কর্তৃত্ববাদী প্রতিষ্ঠানগুলোর ক্ষমতাবানদের কথা। সর্বত্র শক্তিশালী সিন্ডিকেটের কথা। সাধারণের মতামত, তথ্য-প্রমাণ, বাস্তবতা এখানে অসহায়। আমাদের বিখ্যাত গণমাধ্যমগুলো আদৌ এ ক্ষেত্রে কোনো ভূমিকা পালন করতে পারছে কি? নাকি সোশ্যাল মিডিয়ার মতো মূলধারার গণমাধ্যমও ক্ষমতাবানদের তোষণে বা বিরুদ্ধবাদীদের বিরুদ্ধে বিতর্কিত কথা বলে দর্শক-পাঠক বাড়ায়? গণমাধ্যম এত ভীতু হলো কবে থেকে? গণমাধ্যমের আজ সেই অনুসন্ধানী রিপোর্ট কই? কেন গণমাধ্যম আজ কোনো তথ্য যাচাই-বাছাই না করে পছন্দসই ক্ষমতাবানদের তোষণেই ন্যস্ত? আর বিরুদ্ধবাদী বা শত্রুদের বিনাশেই ব্যস্ত? উত্তর দিতে পারছেন না তো!\nআচ্ছা তাহলে আপনি বলুন তো, আমাদের গণমাধ্যমগুলো স্বাধীন না পরাধীন? উত্তরটির মধ্যেই পেয়ে যাবেন আমাদের গণমাধ্যমের আজকালকার ভূমিকা। গণমাধ্যম ক্ষমতাবানদের বিরুদ্ধে সাহস করে সত্যি কথা বলতে পারছে না কেন? কয়টা গণমাধ্যম পারছে? ক্ষমতাবান বলতে কিন্তু শুধু সরকারকে বলছি না। সরকার ছাড়াও আজ সব কটি প্রতিষ্ঠানেরই নীতিনির্ধারকরা, উচ্চপদে অধিষ্ঠিতরা প্রবল ক্ষমতাবান ও ক্ষমতাধর। এ ক্ষমতাধর প্রতিষ্ঠানগুলোর অন্যায়ের দিকে গণমাধ্যমের আজ আর সাহস করে আঙুল তোলার ক্ষমতা নেই। তোষণে বা ভয়ে তারা নিজেরাই নিজেদের সিন্ডিকেট তৈরি করে সংবাদ তৈরি করছে। অর্থ তো প্রয়োজন, প্রয়োজন পদ-পদবি, আনুকূল্য বা পৃষ্ঠপোষকতা।\nচামচামি এখন শ্রেষ্ঠ নীতি। প্রতিহিংসা এখন শ্রেষ্ঠ রীতি। এখন গণমাধ্যমের টার্গেট হয় বেছে বেছে। বিরুদ্ধবাদী বা অবলা বা ক্ষমতাহীন শত্রুদের প্রতি। ক্ষমতাধররা আড়ালেই থেকে যায়।\nসারা জীবন শুনে এসেছি গণমাধ্যমের প্রধান দুটি সমস্যা। অর্থনৈতিক আর সরকারের কর্তৃত্ববাদী আচরণ। কিন্তু এর বাইরে গণমাধ্যমের নিজস্ব আচরণের যে নেতিবাচক ভূমিকা প্রকাশ্যে বা অপ্রকাশ্যে আজ প্রবলভাবে বিদ্যমান তা কি খেয়াল করছি আমরা? গণমাধ্যমের এই শক্তিশালী প্ল্যাটফরমের সুবাদে নিজস্ব সুবিধা প্রাপ্তি, প্রতিহিংসা, আনুকূল্য, তাঁবেদারির বিরুদ্ধে, সব ন্যায়-অন্যায়ের বিরুদ্ধে আমাদের বস্তুনিষ্ঠতা আজ কোথায়? গণমাধ্যমগুলো অন্যের অন্যায়ের কথা তুলে ধরলেও প্রায় প্রতিটি গণমাধ্যমের মধ্যে যে প্রবলভাবে সিন্ডিকেট বিরাজমান, দর্শক-পাঠকদের তা ধারণার বাইরেই থেকে যায়। এ সিন্ডিকেট যে নিজেরাই বিভিন্ন অন্যায়ের সঙ্গে জড়িত দর্শক-পাঠক বুঝতেও পারে না। গণমাধ্যমগুলো তাদের খবরই প্রকাশ করে যাদের সঙ্গে তাদের আত্মিক, আর্থিক, ক্ষমতার লেনদেন আছে। তারই বিরুদ্ধবাদ করে যাদের সঙ্গে বৈরী মনোভাব আছে। বিবেকবোধ, সেবা এ শব্দগুলো এখন আর গণমাধ্যমের সঙ্গে মানানসই নয়। অন্তত বাংলাদেশের অধিকাংশ গণমাধ্যমের ক্ষেত্রে একই কথা প্রযোজ্য। অবশ্যই সব গণমাধ্যম এক নয়। কেউ পাঠকপ্রিয়তা চায়, কেউ তোষণনীতিতে চলে, কেউ বিরুদ্ধাচরণ করে বাইরের পৃথিবীর ও আর্থিক প্রতিষ্ঠানগুলোর সহায়তা পায়, কেউ বা পদ-পদবির মোহে চলে। গণমাধ্যমগুলো এখন প্রতিবাদ করতে পারে, কিন্তু নিজস্ব সিন্ডিকেটের বাইরে গিয়ে খবর প্রকাশের ক্ষমতা তাদের বিন্দুমাত্রও নেই।\nগণমাধ্যমকর্মী হিসেবে নয়, সাধারণ মানুষ হিসেবে আমার কাছে এখন শুধু গণমাধ্যম নয়, বরং প্রতিটি প্রতিষ্ঠানকেই পরাধীন মনে হয়। এ পরাধীনতা কিন্তু শুধু রাষ্ট্রীয় চাপে নয়, বরং অনেক বেশি প্রকট, দলাদলি, ক্ষমতা দখল আর হিংসা-প্রতিহিংসার ঘোর বলয়ে আবৃত।\nতাহলে গণমাধ্যমের নিরপেক্ষতা আদর্শের যে ধোয়া তুলি, তা আদৌ কতটা বাস্তববাদী? গণমাধ্যম সেবামূলক প্রতিষ্ঠান নাকি তথ্য পাওয়ার মাধ্যম? তথ্য পাওয়ার মাধ্যম হলে নিরপেক্ষতা কোথায়? আদর্শবাদী প্রতিষ্ঠান হলে শুধু একপাক্ষিক সংবাদ কেন? সেবামূলক প্রতিষ্ঠান হলে তোষণনীতি কেন? গণমাধ্যম এতটা নীতিবিবর্জিত হলো কবে থেকে?\nতুরস্কের একটি বিখ্যাত গ্রামীণ প্রবাদ আছে, ‘কাককে মুখে তুলে খাওয়াতে গেলে সে তোমার চোখ উপড়ে খাবে। ’ গণমাধ্যমগুলো কি আজ কাকে পরিণত হলো? কেন? ফেসবুকের জনপ্রিয়তার সঙ্গে পাল্লা দিতে গিয়ে? আজ উন্নত বিশ্বেও ফেসুবকের চেয়ে টুইটার, ব্লগ বেশি জনপ্রিয়। অনলাইনে যেনতেনভাবে দর্শকের মনোযোগ তো সোশ্যাল মিডিয়ার অশিক্ষিত, এমনকি কুশিক্ষিত ছেলেমেয়েও করতে পারে। গণমাধ্যমও কি তবে সেই কুশিক্ষার পথে দৌড়াবে? নাকি নিজস্ব বিবেচনাবোধ এবং কিছুটা হলেও আদর্শের নুড়ি কুড়াবে, সেটা বোধহয় এখন গণমাধ্যমকেই বিবেচনা করতে হবে। সেদিন আর বেশি দূরে নয় যখন গণমাধ্যমগুলোর চরিত্রহীনতায় দর্শক-পাঠকই মুখ ফিরিয়ে নেবে তাদের থেকে।\nঅনেক প্রশ্ন। উত্তর বলার ক্ষমতা নেই। সুযোগই নেই। যেমন ক্ষমতা নেই কর্তৃত্ববাদী প্রতিষ্ঠানগুলোর পদ-পদবিধারী অমানুষ, লোভী, ষড়যন্ত্রকারীদের মানসিকতার ধরন তুলে ধরার, তেমনি করে জানা নেই এদের অনুসরণ করে চলা আমাদের প্রিয় গণমাধ্যমগুলোর নীতিভ্রষ্টতার কথা।\nউত্তর যখন দেওয়ার ক্ষমতা নেই তখন একটি পত্রিকায় প্রকাশিত জোকসকে গণমাধ্যমের মতো আচরণ করেই উল্টেপাল্টে দিয়ে লেখাটি শেষ করি-\nদুর্নীতিতে জর্জরিত আফ্রিকান একটি দেশের মন্ত্রী গেছেন আধুনিক মোবাইল ফোনের প্রদর্শনী উদ্বোধন করতে। আয়োজকরা তাকে খুশি করতে সবচেয়ে দামি একটি সেলফোন উপহার দিতে চাইলেন। কোম্পানিটি যে মন্ত্রীকে কৌশলে ঘুষ দিতে চাচ্ছে গণমাধ্যম এটি ধরে ফেলল। মন্ত্রী মহোদয়ের চেহারায়ও খুব বিব্রত ভাব ফুটে উঠল। তিনি জিবে কামড় দিয়ে গণমাধ্যমের দিকে তাকিয়ে বললেন, এটা তো ঠিক নয়, আমি বিনামূল্যে কিছু নিতে পারি না। আমি এমন করলে দেশে দুর্নীতি আরও প্রশ্রয় পেয়ে যাবে যে গণমাধ্যমগুলো খামোখাই আমার বিরুদ্ধে আজেবাজে কথা লিখবে...\nগণমাধ্যমের করিৎকর্মা সাংবাদিকরা দ্রুত উত্তর দিলেন, স্যার! সে ক্ষেত্রে আপনি আমাদের গণমাধ্যমকেই বরং সেলফোনটা উপহার দিন।\nমন্ত্রী বিরক্ত হয়ে বললেন, তাতে আমার কী লাভ?\nসাংবাদিকের উত্তর, প্রচার আর প্রশংসা।\nসেলফোন কোম্পানির মালিক বললেন, দরকার নেই গণমাধ্যমকে উপহার দেওয়ার। বরং মন্ত্রী মহোদয় আপনি শুভেচ্ছা মূল্য হিসেবে ৫টি ডলার দিন। তাহলে এটি আর উপহার থাকবে না। আপনি তখন বলতেই পারবেন যে, আপনি কিনে নিয়েছেন।\nমন্ত্রী খুশি হয়ে বললেন, এটা একটা ভালো আইডিয়া। সে ক্ষেত্রে আমাকে দুটো মোবাইল সেটই দিন। একটা দেব গণমাধ্যমকে উপহার আর একটা তো নিজের টাকা দিয়েই কিনলাম। ওই যে দাম ৫ ডলার।\nআমাদের গণমাধ্যমগুলো কি আজ ৫ ডলারের উপহারের ভাগাভাগিতে ব্যস্ত খেয়াল রাখবেন, গণমাধ্যমের বস্তুনিষ্ঠতার চেষ্টার অর্থ কিন্তু আলজাজিরার মতো মিথ্যা, বানোয়াট, অর্ধসত্য, পক্ষপাতদুষ্ট, মূল প্রেক্ষাপটের বাইরে গিয়ে অতিকথন সংবাদ পরিবেশন করে ভুয়া এজেন্ডা তৈরি করা নয়। প্রতিটি গণমাধ্যমের নিজস্ব নীতিমালা আছে যা সর্বজনবিদিত। কিন্তু ভুলে গেলে চলবে না, মিসইনফরমেশন, ডিজইনফরমেশন, ম্যালইনফরমেশন অন্তত বস্তুনিষ্ঠ সাংবাদিকতায় চলে না, নীতিমান প্রতিষ্ঠান পরিচালনায় চলে না। মিসইনফরমেশন অর্থাৎ মিথ্যা তথ্য কিন্তু কারও ক্ষতির উদ্দেশ্যে তৈরি নয়, ডিজইনফরমেশন অর্থ ভুয়া তথ্য, যা শুধু মিথ্যাই নয়, কারও ক্ষতি করার উদ্দেশ্যে সাধিত হয়। আর ম্যালইনফরমেশন বলতে সেই অসৎ তথ্যকে বোঝাচ্ছি যে তথ্য বাস্তবতার আদলে তৈরি হলেও মূল প্রেক্ষাপটের বাইরে গিয়ে ব্যক্তি, সমাজ বা প্রতিষ্ঠান বা দেশের ক্ষতির উদ্দেশ্যে সাধিত হয়।\nযেমন ধরুন আপনার পোষা বিড়ালটির পাঁচটি পা। এটি মিসইনফরমেশন। আবার ধরুন আপনার পোষা পাঁচ পেয়ে বিড়ালটি আমার বাসার মাছ খেয়ে গেছে, এটি ডিজইনফরমেশন। কিন্তু যদি বলেন আপনার পোষা চার পেয়ে বিড়ালটি আমার বাসার তালা ভেঙে নিজে নিজে ফ্রিজ খুলে মাছ খেয়ে গেছে, তাই তাকে শাস্তি দিতে হবে। তবে সেটি হবে ম্যালইনফরমেশন অর্থাৎ অসৎ তথ্য।\nগণমাধ্যম বলি, সমাজ বলি, প্রতিষ্ঠান বলি- যত দিন এ মিথ্যা, ভুয়া আর অসৎ তথ্যের সঙ্গে আমাদের বসবাস থাকবে, তত দিন হয়তো চার পেয়ে বা পাঁচ পেয়ে বিড়ালের মাছের ষড়যন্ত্রের ভাগাভাগিতেই প্রতিষ্ঠানগুলো তাদের চরিত্র নীতিহীনতায় দিন গুজরান করবে। অন্তত গণমাধ্যমের কাছে নিশ্চয়ই এটি কাম্য নয়।\nলেখক : শিক্ষক-ঢাকা বিশ্ববিদ্যালয় ও গণমাধ্যমকর্মী


মূল্যবোধের অবক্ষয় এবং বিচারহীনতায় বাড়াচ্ছে শিশু ধর্ষণের মতো ভয়ঙ্কর অপরাধ – Jonojibon 24/7 Online\nমূল্যবোধের অবক্ষয় এবং বিচারহীনতায় বাড়াচ্ছে শিশু ধর্ষণের মতো ভয়ঙ্কর অপরাধ\nমূল্যবোধের অবক্ষয় এবং বিচারহীনতায় বাড়াচ্ছে শিশু ধর্ষণের মতো ভয়ঙ্কর অপরাধ । এমনটিই বলছেন শিশু এবং নারী অধিকার আন্দোলনের সঙ্গে যুক্তরা।\nশিশু সংগঠন খেলাঘরের প্রেসিডিয়াম সদস্য ডা. লেলিন আহমেদ বলেন, আমরা মনে করছি যখন সমাজ মানসিকভাবে দূর্বলের উপর সবলের অত্যাচার আইনগতভাবে এবং সামাজিকভাবে প্রতিহত করার প্রবণতা কমে যায়। না তখনই সমাজে শিশু ধর্ষণ, শিশু প্রতি নিষ্ঠুর আচরণ বেড়ে যায়। আমাদের দেশে রাজনৈতিক এবং সামাজিক ভাবে ক্ষমতার ভারসাম্য এখন বিঘ্নিত হয়েছে। সামাজিকভাবে যেকোন প্রকারে টাকা অর্জন করে ধনী হয়ে গেলে আইনকে যে কেনা যায় এটি মানুষ বুঝে ফেলেছে। অন্য দিকে অর্থ,বিত্তের এবং ক্ষমতার সঙ্গে যারা যুক্ত তাদের আইন না মানলেও কোন অসুবিধা হয় না।\nঅর্থাৎ ক্ষমতাসীনদের পৃষ্ঠপোষকতায় সেটি কোন অপরাধ হয়না। এব্যাপারটি বোঝার পর থেকেই আমাদের সমাজের দূর্বলতম অংশটি হচ্ছে শিশু, যারা দূর্বল, তাদের প্রতিবাদের ভাষা কম সেই শিশু এবং নারীর উপরে এই নির্যাতন বেড়ে যাচ্ছে। দ্বিতীয়ত আমরা জানি, র্ধষণ হচ্ছে এক ধরণের বিকৃত মানসিকতার দাম্ভিক বহিঃপ্রকাশ। এই দম্ভ তৈরি হয় শক্তিশালী ক্ষমতাকে কেন্দ্র করে। যখন অপরাধির বেশিরভাগ আইনি প্রক্রিয়া থেমে যায় তখন এটি হয়। এই সমস্ত প্রেক্ষাপটে শিশু এবং নারী, বিশেষ করে শিশু ধর্ষণে ক্রমাবনতি ঘটছে।\nবাংলাদেশ মহিলা পরিষদের সাধারণ সম্পাদক মালেকা বানু বলেন, শিশু ধর্ষণ আমাদের সমাজে কেন বাড়ছে এটা এক কথায় বলা খুব মুস্কিল। এই বিষয়টি এখন গবেষণার দাবি রাখে। তবে এটুকু বলা যায়, শাস্তিটা যদি নিশ্চিত করা যেত তাহলে হয়ত কমত। একদিনে আসলে এই পরিস্থিতির সৃষ্টি হয়নি। যারা অপরাধী যারা এই অপরাধ করছে ,এর মূল কারণ হচ্ছে মূল্যবোধের অবক্ষয়। আমরা নানানভাবে অপরাধীদের প্রশ্রয় দিয়ে এসেছি। সেই জায়গায় আমরা যদি এখন একটা ওয়েকআপ কল দেই তাহলে হয়ত কাজ হবে। এখন প্রত্যেকের মধ্যে ধর্ষণ নিয়ে আতঙ্ক তৈরি হয়েছে। সমাজে এটা যে এখন একটা বড় ধরণের দুর্যোগ বয়ে এনেছে এটা এখন মানুষের কথাবার্তায় শোনা যায়।\nতিনি বলেন, এখন নানান দিক থেকে আমাদের চেষ্টা করা উচিত। একইসঙ্গে অপরাধীকে কোন ধরণের সহযোগিতা করা যাবেনা। যারা অপরাধী তাকে যারা আশ্রয় প্রশ্রয় দিতে চাইবে তাকে আইনের আওতায় আনতে হবে। রাজনৈতিক একটা সদিচ্ছা থাকতে হবে। এটা এখন এমন একটা পর্যায়ে চলে এসেছে সমাজে এটা ভয়ের কারণ হয়ে গেছে। প্রত্যেকে এখন চিন্তিত। দেখা যায় যে পরিবার চিন্তিত, সেই পরিবার থেকেই ধর্ষক বেরিয়ে আসছে। আমরা দীর্ঘদিন ধরে নানা আশ্রয় প্রশ্রয়ে রেখে অপরাধীকে সুযোগ সুবিধা দিয়ে আসছি। সম্প্রতি আমরা দেখলাম সরকারের সর্বোচ্চ পর্যায় থেকেও ধর্ষণ প্রতিরোধের কথা শোনা গেল। কিন্তু তার কথার পরও আমরা দেখছি অপরাধীদের কেউ আশ্রয় প্রশ্রয় দিচ্ছে। এখন প্রশ্ন দাঁড়াচ্ছে তাহলে কি অপরাধীরা এভাবেই পার পেয়ে যাবে। যারা এই শাস্তিটা নিশ্চিত করবে তাদেরও যথাযথভাবে দায়িত্ব পালন করা দরকার। যেমন – থানা প্রথম নিশ্চিত করবে ঘটনাটি কি! সেখানে দেখা যাচ্ছে তারা ধর্ষণের মামলা নিতে চায়না, নিলেও উল্টোদিকে ঘুরায়, নয়ত ভয় দেখায়। অথবা তারা নিজেরাই সমাধানের চেষ্টা করে। সুতরাং আইন শৃঙখলা রক্ষাকারি বাহিনীর কাছেও আমাদের এই বিষয়ে প্রত্যাশা অনেক। সম্পাদনা : মুসবা তিন্নি\n← স্পেশাল কোর্টে হত্যা মামলার আসামি হাসানের ছুরিকাঘাতে ফারুক নামে অপর আসামি নিহত হয়েছেন\nশ্বাসরুদ্ধকর ম্যাচ জিতে প্রথমবারের মতো বিশ্বকাপ চ্যাম্পিয়ন ইংল্যান্ড →\nটঙ্গীতে বিয়ের ২৫ দিনের মাথায় স্কুলছাত্রীর মৃত্যু, আটক স্বামী\nকক্সবাজারে উদ্বোধনের আগেই ভেঙ্গে গেছে ব্রিজ


ঋষি কাপুরের সঙ্গে এই কারণের জন্য বহু মাস কথা বলতেন না নীতু! শুনলে হাঁ হয়ে যাবেন - Neetu Kapoor reveals why she did not talk with her husband Rishi Kapoor for months!, Bangla News\nবাংলা নিউজ > বায়োস্কোপ > ঋষি কাপুরের সঙ্গে এই কারণের জন্য বহু মাস কথা বলতেন না নীতু! শুনলে হাঁ হয়ে যাবেন\n'দ্য কপিল শর্মা শো'-এর অতিথি হিসেবে হাজির ছিলেন নীতু কাপুর। (ছবি সৌজন্যে - হিন্দুস্তান টাইমস)\nঋষি কাপুরের সঙ্গে এই কারণের জন্য বহু মাস কথা বলতেন না নীতু! শুনলে হাঁ হয়ে যাবেন\n১ মিনিটে পড়ুন . Updated: 06 Sep 2021, 02:35 PM IST\n'দ্য কপিল শর্মা শো'-এর অতিথি হিসেবে হাজির ছিলেন নীতু কাপুর এবং ঋদ্ধিমা কাপুর সাহানি। শো চলাকালীন কপিলকে তিনি জানান একেকসময় বহু মাস স্বামী ঋষি কাপুরের সঙ্গে কথা বলা বন্ধ রাখতেন তিনি। যার পিছনে ছিল একটি বিশেষ কারণ।\nরবিবার 'দ্য কপিল শর্মা শো'-এর অতিথি হিসেবে হাজির ছিলেন নীতু কাপুর এবং ঋদ্ধিমা কাপুর সাহানি। শোয়ের শুরুতেই শোয়ের সঞ্চালক কপিল শর্মার সঙ্গে হাসি বিনিময় করার পর তাঁর পিছনে লাগতে শুরু করে দেন নীতু। মজার সুরে কপিলের উদ্দেশে বর্ষীয়ান বলি-অভিনেত্রী প্রশ্ন রাখেন কেন এত কম সময়ের ব্যবধানে আনায়রা এবং এবং তৃশানকে পরিবারকে স্বাগতম জানালেন তিনি? স্ত্রী গিনি-কে তো একটু 'বিশ্রাম' দেওয়া যেত। কিসের এত তাড়াহুড়ো ছিল তাঁর? নীতুর প্রশ্ন করার ভঙ্গি এবং তাঁর ভিতরের অর্থ বুঝতে স্বাভাবিক ভাবেই বুঝতে একটুও দেরি করেননি কপিল কিংবা শোয়ে উপস্থিত থাকা দর্শকের দল।\nহাসতে হাসতে কপিলের পাল্টা জবাব, 'আসলে আনায়রা যখন জন্ম নিয়েছিল তখন করোনার পেড়ম ঢেউ দেশে আছড়ে পড়েছিল। তৃশান যখন এল তখন চলছিল করোনার দ্বিতীয় ঢেউ। ইয়ে....তার মানে বুঝতেই পারছেন।' কপিলের এহেন জবাব শুনে এবার হাসার পালা নীতু। তাঁর সঙ্গে যোগ দিল দর্শকরাও। এরপর একথা সেকথার ফাঁকে নিতুর ফিটনেসের প্রশংসা করে কপিল তাঁকে জানান প্রতিবারই যখন তিনি এই বর্ষীয়ান বলি-অভিনেত্রীকে দেখেন, আগের থেকে যেন আরও ফিট লাগে তাঁকে। রহস্যটা কী এর পিছনে?\nব্যায়াম, সুষম খাবার, রুটিন মেনে ডায়েটকেই নিজের ফিট থাকার কারণ হিসেবে জানান নীতু। তারপর সে প্রসঙ্গে আরও জানান ঋষি কাপুরকেও ডায়েট মেনে চলতে বাধ্য করতেন তিনি! একে খামখেয়ালি তার ওপর ভোজনপ্রিয়, করোও নির্দেশ মানার মানুষই ছিলেন না কিংবদন্তি অভিনেতা ঋষি কাপুর। তাহলে কীভাবে রাজি হতেন স্ত্রীয়ের কথায়?\nসে রহস্যও এদিন ফ্যানস করলেন বর্ষীয়ান অভিনেত্রী। জানালেন ডায়েট না মানলে ঋষির সঙ্গে কথা বলা পুরোপুরি বন্ধ করে দিতেন নীতু। এমনও হয়েছে মাস ছয়েক ধরে কোনও কথা হয়নি তাঁদের মধ্যে! শেষপর্যন্ত আর থাকতে না পেরে নীতুর কথামতো ডায়েট মেনে খাওয়া আরম্ভ করতেন। কারণ রণবীরের মায়ের কড়া নির্দেশ ছিল ওজন না কমালে তিনি তাঁর স্বামীর সঙ্গে কথা বলবেন না! তবে কিছুদিন ডায়েট মানার পর ফের সেই যেই কে সেই। আবারও ভুরিভোজ শুরু করে দিতেন ঋষি!\nThe Kapil Sharma Show Neetu Kapoor Rishi Kapoor Riddhima Kapoor Sahni Kapil Sharma


প্রকাশ : ১৩ জুলাই ২০১৮, ১৪:৪৬\nড. মুহম্মদ শহীদুল্লাহ ছিলেন উপমহাদেশের সর্বশ্রেষ্ঠ ভাষাবিদ, ভাষাবিজ্ঞানী, গবেষক ও শিক্ষাবিদ। ভাষা ও ভাষাতত্ত্বে ছিল তার অগাধ পান্ডিত্য। আজ শুক্রবার এই ভাষাবিদ ৪৯তম মৃত্যুবার্ষিকী।\n১৯৬৯ সালের ১৩ জুলাই ৮৪ বছর বয়সে ঢাকা মেডিকেল কলেজ হাসপাতালে শেষ নিঃশ্বাস ত্যাগ করেন তিনি। ঢাকার কার্জন হলের কাছে ঐতিহাসিক মুসা মসজিদের পশ্চিম-উত্তর পাশে তাকে সমাহিত করা হয়েছে।\nডক্টর মুহম্মদ শহীদুল্লাহ ১৯৬৭ সালে ঢাকা বিশ্ববিদ্যালয়ের প্রথম এমেরিটাস অধ্যাপক পদ লাভ করেন। একই বছর ফ্রান্স সরকার তাকে সম্মানজনক পদক নাইট অফ দি অর্ডারস অফ আর্টস অ্যান্ড লেটার্স দেয়। ঢাকা সংস্কৃত পরিষদ তাকে ‘বিদ্যাবাচস্পতি’ উপাধিতে ভূষিত করে।\nপাকিস্তান আমলে তাকে ‘প্রাইড অফ পারফরমেন্স পদক’ ও মরণোত্তর হিলাল ই ইমতিয়াজ খেতাব প্রদান করা হয়। ইন্ডিয়ান কাউন্সিল ফর কালচারাল রিলেশন্স তাঁকে সম্মানিত সদস্য (ফেলো) রূপে মনোনয়ন করে কিন্তু পাকিস্তান সরকারের অনুমতি না থাকায় তিনি তা গ্রহণ করেননি। ঢাকা বিশ্ববিদ্যালয় তাকে মরণোত্তর ‘ডি লিট’ উপাধি দেয়। ১৯৮০ সালে মরণোত্তর বাংলাদেশের স্বাধীনতা পদক দেওয়া হয়।\nড.মুহম্মদ শহীদুল্লাহ’র মৃত্যুবার্ষিকী স্মরণে বাংলাভাষা চর্চায় ড.মুহম্মদ শহীদুল্লাহ’র অবদান শীর্ষক সেমিনার আগামী ১৬ জুলাই অনুষ্ঠিত হবে। এ উপলক্ষে বাংলাভাষা চর্চা ও সংরক্ষণ পরিষদের এক প্রস্তুতি সভা গত বুধবার সংগঠনের অস্থায়ী কার্যালয়ে বাংলাভাষা চর্চা ও সংরক্ষণ পরিষদের প্রতিষ্ঠাতা পরিচালক প্রাবন্ধিক একেএম আবু ইউসুফের সভাপতিত্বে অনুষ্ঠিত হয়।\nআগামী ১৬ জুলাই অনুষ্টিতব্য সেমিনারে প্রধান অতিথি থাকবেন ড. মুহম্মদ শহীদুল্লাহ’র নাতনি কবি ফরিদা মনি শহীদুল্লাহ। প্রধান আলোচক থাকবেন ভাষা আন্দোলন স্মৃতি রক্ষা পরিষদ কেন্দ্রীয় কমিটির মহাসচিব অধ্যাপক ড. এম.এ মোক্তাদির।


জিপিএস’র ভুলে আবিষ্কার হলো পৃথিবীর উত্তরতম দ্বীপ! | Online Version\nজিপিএস’র ভুলে আবিষ্কার হলো পৃথিবীর উত্তরতম দ্বীপ!...\n৩০ আগস্ট, ২০২১ ১১:৩৪\nজিপিএস’র ভুলে আবিষ্কার হলো পৃথিবীর উত্তরতম দ্বীপ\nডেনমার্কের এক গবেষক দল উত্তর মেরুতে সবচেয়ে উত্তরের দ্বীপ আবিষ্কার করেছেন। জিপিএস-এর ভুলে সেখানে পৌঁছান তারা।\nকোপেনহাগেন বিশ্ববিদ্যালয়ের এক দল গবেষক উত্তর মেরুর ভূপ্রকৃতি নিয়ে গবেষণার কাজে ওই অঞ্চলে গিয়েছিলেন। সেখানে কাজ করার সময় জিপিএস-এর ভুলে তারা একটি দ্বীপে গিয়ে পৌঁছে যান। তাদের ধারণা ছিল, তারা উদাক দ্বীপে এসে পৌঁছেছেন। এতদিন ওই দ্বীপটিকেই উত্তর মেরুর সব চেয়ে উত্তরের দ্বীপ বলে ধরে নেওয়া হতো। ১৯৭৮ সালে আরেকটি ড্যানিশ গবেষক দল ওই দ্বীপটি আবিষ্কার করেছিল। কিন্তু কিছুক্ষণের মধ্যেই অভিযাত্রীরা বুঝতে পারেন, তাদের জিপিএস ভুল রিডিং দিচ্ছে। তারা উদাক দ্বীপ থেকেও প্রায় ৭৮০ মিটার উত্তর-পশ্চিমে চলে এসেছেন। এবং সেখানে এখনো পর্যন্ত কোনও দ্বীপের সন্ধান মেলেনি। গবেষকরা বুঝতে পারেন, ভুলক্রমে তারা এক যুগান্তকারী আবিষ্কার করে ফেলেছেন।\nনতুন দ্বীপটির বিস্তার ৩০ মিটার। জলস্তর থেকে দ্বীপের সর্বোচ্চ উচ্চতা তিন মিটার। বরফের তলায় মাটির এবং পাথর আছে। হিমবাহবাহিত মাটি এবং পাথর দিয়ে দ্বীপটি তৈরি বলে মনে করা হচ্ছে। ছোট্ট দ্বীপটি খুব বেশিদিন আগে তৈরি নয় বলেই গবেষকদের ধারণা। তবে আরও গবেষণা প্রয়োজন বলে তারা জানিয়েছেন।\nভূবিজ্ঞানীরা তখনই কোনও স্থলভাগকে দ্বীপের স্বীকৃতি দেন, যখন ভরা জোয়ারেও তা পানিতে তলায় যায় না। এই দ্বীপটির সে বৈশিষ্ট্য আছে বলে মনে করা হচ্ছে।\nকোপেনহেগান বিশ্ববিদ্যালয়ের গবেষক এবং ওই অভিযাত্রী দলটির প্রধান মর্টেন রাচ সংবাদমাধ্যমকে বলেছেন, “আমরা ভুল করে ওই দ্বীপে পৌঁছে গেছিলাম। জিপিএস ভুল সিগন্যালের জন্য। কিন্তু আমরা একটি নতুন দ্বীপ আবিষ্কার করতে পেরেছি। আমরা খুশি।”\nউত্তর মেরুর দখল নিয়ে তীব্র লড়াই আছে রাশিয়া, আমেরিকা, কানাডা, ডেনমার্ক এবং নরওয়ের মধ্যে। সকলেই ওই অঞ্চলের অধিকাংশ ভূখণ্ডের দখল পেতে চায়। নতুন এই ভূখণ্ড নিয়েও রাজনৈতিক চাপানউতোর শুরু হবে বলে বিশেষজ্ঞদের ধারণা। তবে নতুন দ্বীপটির এখনও কোনও নাম দেওয়া হয়নি। যে গবেষকরা দ্বীপটি আবিষ্কার করেছেন, তাদের বক্তব্য, দ্বীপটির নাম উত্তর দ্বীপ হিসেবেই থাক। সূত্র: ডয়েচে ভেলে


পাবিপ্র্রবির ভিসির পদত্যাগ দাবি\nপাবনা প্রতিনিধি ১২:১৮ অপরাহ্ণ, নভেম্বর ০৭, ২০১৯\nপাবনা বিজ্ঞান ও প্রযুক্তি বিশ্ববিদ্যালয়ের (পাবিপ্রবি) উপাচার্য অধ্যাপক ড. এম রোস্তম আলীসহ প্রশাসনিক কর্মকর্তাদের পদত্যাগের দাবিতে লালকার্ড প্রদর্শন করে বিক্ষোভ করেছেন শিক্ষার্থীরা। গতকাল বুধবার অষ্টম দিনের মতো ক্লাস ও পরীক্ষা বর্জন করে ক্যাম্পাসে বিক্ষোভ মিছিল বের করেন আন্দোলনরত শিক্ষার্থীরা। এদিকে দ্রুত চলমান অবস্থার সংকট নিরসের জন্য বিশ্ববিদ্যালয় শিক্ষক সমিতি, কর্মকর্তা সমিতি ও কর্মচারী সমিতি মানববন্ধন ও স্মারকলিপি প্রদান করেছেন।\nশিক্ষার্থীরা জনান, সম্প্রতি ফাঁস হওয়া পাবিপ্রবি উপাচার্য ড. এম রোস্তম আলীর কাছে চাকরি প্রার্থীর ঘুষ ফেরত চাওয়ার অডিও তদন্তসহ ১২ দফা দাবি পূরণে লক্ষ্যে আন্দোলন করে আসছেন তারা। দাবি পূরণে বেঁধে দেওয়া সময়সীমা পার হলেও প্রশাসন কোনো পদক্ষেপ না নেওয়ায় উপাচার্যসহ প্রশাসনিক কর্মকর্তাদের পদত্যাগের এক দফা দাবিতে থেকে আন্দোলন শুরু করেন। আগামী ১৫ নভেম্বর বিশ্ববিদ্যালয়ের ভর্তি পরীক্ষা অনুষ্ঠিত হওয়ার কথা রয়েছে। তার আগেই সংকট সমাধানের দাবি শিক্ষার্থীদের।\nশিক্ষার্থীরা অভিযোগ করে বলেন, বিশ্ববিদ্যালয় প্রশাসন আন্দোলরত শিক্ষর্থীদের চলমান আন্দোলন বন্ধ করার জন্য প্রশাসন দিয়ে শিক্ষার্থীদের বাড়িতে বাড়িতে গিয়ে হুমকি প্রদান করছে। শিক্ষার্থীদের আন্দোলন বন্ধের জন্য প্রশাসন দিয়ে আমাদের হুমকি দেওয়া হচ্ছে। আমাদের দাবি পূরণ না হওয়া পর্যন্ত আগামী ১৫ নভেম্বর অনুষ্ঠিত বিশ্ববিদ্যালয়ের ভর্তি পরীক্ষাসহ সকল প্রশাসনিক কার্যক্রম বন্ধের হুঁশিয়ারি প্রদান করেন।\nঅন্যদিকে বুধবার বিশ্ববিদ্যালযের কর্মচারীরা পাঁচ দফা দাবিতে কর্মবিরতি দিয় ভিসির কাছে স্মারকলিপি প্রদান করেছে। স্মারকলিপিতে দাবি পূরণ না হলে আগামী শনিবার থেকে কর্মবিরতিসহ অবস্থান কর্মসূচি পালনের ঘোষণা দিয়েছেন কর্মচারীরা।\nএর আগে চলমান অবস্থার সংকট নিরসের জন্য উপাচার্য অধ্যাপক ড. এম রোস্তম আলীর নিকট বিশ^বিদ্যালয় শিক্ষক সমিতি, কর্মকর্তা সমিতি ক্যাম্পাসে মানববন্ধন ও স্মারকলিপি প্রদান করেন।


স্বপ্নের গোলদিঘি উদ্ভোধন হচ্ছে আজ, আসছেন প্রতিমন্ত্রী শরীফ আহমেদ স্বপ্নের গোলদিঘি উদ্ভোধন হচ্ছে আজ, আসছেন প্রতিমন্ত্রী শরীফ আহমেদ – Dinink Cox's Bazar Ekattor\nস্বপ্নের গোলদিঘি উদ্ভোধন হচ্ছে আজ, আসছেন প্রতিমন্ত্রী শরীফ আহমেদ\nUpdate Time : Thursday, October 8, 2020\nমোবারক উদ্দিন নয়নঃ\nপর্যটন নগরী কক্সবাজারে আরেকটি নতুন বিনোদন স্পট উদ্ভোধন হচ্ছে আজ। এ উপলক্ষ্যে কক্সবাজার আসছেন গৃহায়ণ ও গণপূর্ত প্রতিমন্ত্রী শরীফ আহমেদ এমপি। তিনি আজ ৮ অক্টোবর বিমান যোগে কক্সবাজার পৌছাবেন। এরপর তিনি সার্কিট হাউজে অবস্থান করবেন। সেখান থেকে মন্ত্রী কক্সবাজার উন্নয়ন কর্তৃপক্ষের বিভিন্ন উন্নয়নমূলক চলমান প্রকল্পগুলো পরিদর্শন করবেন বলে নিশ্চিত করেছেন উন্নয়ন কর্তৃপক্ষের চেয়ারম্যান লে. কর্ণেল (অব.) ফোরকান আহমদ এলডিএমসি পিএসসি।\nএদিকে, উন্নয়ন প্রকল্প পরিদর্শন শেষে মন্ত্রী শরীফ আহমেদ কউক নির্মিত গোল দিঘির অত্যাধুনিক নতুন বিনোদন স্পট পুকুর উদ্বোধনের জন্য রাত ৮ টায় গোলদিঘিরপাড় যাবেন। উদ্ভোধন শেষে তিনি সংক্ষিপ্ত আলোচনা করবেন বলে জানা গেছে। পরেরদিন ৯ অক্টোবর ঢাকার উদ্দেশ্যে কক্সবাজার ত্যাগ করার কথা রয়েছে মন্ত্রীর।


বিএনপির অন্তর্কলহ ও ‘পেছনপন্থি’ রাজনীতি – এখন সময়\n২০০৬ সালে ক্ষমতা ছাড়ার পর থেকেই দেশের অন্যতম বড় রাজনৈতিক দল বিএনপি খারাপ সময় অতিক্রম করছে। নানা বিপদ-বিপর্যয় বিএনপিকে নাজুক অবস্থায় এনে দাঁড় করেছে। একের পর এক ভুল সিদ্ধান্তের কারণে অনেক চেষ্টা করেও বিএনপি শক্ত ভিতের ওপর দাঁড়াতে পারছে না। ২০০১ সালের নির্বাচনে জামায়াতের সঙ্গে জোটবদ্ধ হয়ে প্রতিদ্ব›িদ্বতা করে অপ্রত্যাশিত সাফল্য অর্জন করেছিল বিএনপি। ব্যাপক বিজয়ের এক মেয়াদ শেষেই তাদের মহাবিপর্যয় প্রত্যাশিত ছিল না। ২০০১-এর নির্বাচনে বড় বিজয়ই হয়তো বিএনপির জন্য কাল হয়েছিল। বর্তমানে বিএনপি নানা সমস্যায় জর্জরিত। জনসমর্থনের বিচারে বিএনপি এখনো হয়তো ভালো অবস্থাতেই আছে কিন্তু সাংগঠনিক দিক থেকে বিএনপির এখন চলছে ভঙ্গুর দশা। দলের মধ্যে নানা ধরনের টানাপড়েন চলছে। গ্রুপিং-লবিংয়ে জর্জরিত বিএনপির নেতৃত্বের মধ্যে আস্থা ও বিশ্বাসের সংকট প্রবল। দলের মধ্যে গণতান্ত্রিক রীতিনীতির চর্চা না থাকায় সমস্যা এত প্রকট হয়েছে যে, খালেদা জিয়া নিজে উদ্যোগ নিয়েও জট খুলতে পারছেন না।\nদল পুনর্গঠনের কথা বলা হচ্ছে দীর্ঘদিন থেকেই কিন্তু তা বাস্তবায়ন করা হচ্ছে না বা যাচ্ছে না। একদিকে সন্ত্রাস-নাশকতার অভিযোগে হাজার হাজার নেতাকর্মীর বিরুদ্ধে মামলা, অন্যদিকে কেন্দ্র থেকে তৃণমূল পর্যন্ত চরম কোন্দল-দলাদলিতে বিএনপি ঘুরে দাঁড়ানোর সক্ষমতা হারিয়ে ফেলেছে। দলের শীর্ষ নেতাদের জিজ্ঞাসা করা হলে হয়তো বিষয়টিকে হালকা করার জন্য বলবেন যে, বিএনপিতে কোনো কোন্দল নেই কিংবা বিএনপির মতো বড় দলে মতপার্থক্য থাকাটাই স্বাভাবিক। সবাই সব সময় সব ইস্যুতে একমত হয়ে চলবেন- এটা হতে পারে না। বিএনপির ভালো যারা দেখতে চায় না, তারাই দলের অভ্যন্তরীণ বিরোধের কথা বড় করে প্রচার করছে। সরকারের দমন-পীড়ন কিছু কমলেই দলের সব স্তরের নেতাকর্মীরা আবার গা-ঝাড়া দিয়ে উঠবে।\nবলা হয়েছিল, খালেদা জিয়া লন্ডন থেকে তারেক রহমানের সঙ্গে শলাপরামর্শ করে দেশে ফেরার পরই দল পুনর্গঠনের কাজ দ্রুত সম্পন্ন হবে। দুই মাস লন্ডনে কাটিয়ে বেগম জিয়া দেশে ফিরেছেন গত ২০ নভেম্বর। তারপর দুই মাস কেটে গেছে। এখন পর্যন্ত দল পুনর্গঠনের তেমন কোনো উল্লেখ করার মতো খবর নেই। এর মধ্যে বিএনপির ভেতরের অবস্থা সম্পর্কে বিভিন্ন সংবাদপত্রে যেসব খবর বের হচ্ছে, তা দলটির শুভানুধ্যায়ীদের উৎসাহিত করার মতো নয়। একটি জাতীয় দৈনিকে ‘বিএনপির বিরুদ্ধে বিএনপির লড়াই’ শিরোনামে ২০ জানুয়ারি প্রকাশিত খবরে বিএনপির অভ্যন্তরীণ কোন্দলের যে চিত্র ফুটে উঠেছে তা কোনোভাবেই বিএনপি শিবিরে স্বস্তির বাতাস দেবে না।\nবিএনপির রাজনীতি এবং খালেদা জিয়ার নেতৃত্ব সম্পর্কে কি লেখা যায় সেটা ভাবতে ভাবতে পুরনো কাগজ খুঁজতে গিয়ে ২০০৯ সালের ১ সেপ্টেম্বরের একটি জাতীয় দৈনিকের পাতায় চোখ আটকে গেল। সেখানে বিএনপির প্রতিষ্ঠাবার্ষিকী উপলক্ষে দলের চেয়ারপারসন খালেদা জিয়ার একটি লেখা ছাপা হয়েছে। সম্ভবত ওটাই খালেদা জিয়ার নামে ছাপানো প্রথম লেখা। এরপর আর দেশের কোনো পত্রপত্রিকায় তার লেখা ছাপা হয়েছে বলে মনে পড়ছে না। ‘ডানপন্থির বামে, বামপন্থির ডানে’ শিরোনামে জীবনের প্রথম লেখাটি খালেদা জিয়া শুরু করেছেন এভাবে : ‘বাংলাদেশের রাজনৈতিক অঙ্গনে জিয়াউর রহমান এসেছিলেন আকস্মিকভাবে। কিন্তু তার আগমন ছিল অবশ্যম্ভাবী। নেতৃত্বের শূন্যতা পূরণ করতে সময়ের চাহিদা এবং দেশের দাবিতে তিনি রাজনীতিতে এসেছিলেন। কোনো চোরাগোপ্তা পথে নয়, রাতের অন্ধকারে ষড়যন্ত্র করে নয়, ১৯৭৫ সালের ৭ নভেম্বর নতুন ভোরের আলোয় সর্বস্তরের লক্ষকোটি মানুষ এবং দেশপ্রেমিক সৈনিদকদের মুহুর্মুহু স্লোগান আর পুষ্পবর্ষণের মধ্য দিয়ে রাজনীতিতে জিয়াউর রহমানের অভিষেক হয়েছিল। দেশের নেতৃত্ব চলে এসেছিল তার হাতে।’\nরাজনীতিতে জিয়াউর রহমানের অভিষেক সম্পর্কে খালেদা জিয়া যে সহজ-সরল-নির্দোষ বর্ণনা দিয়েছেন, প্রকৃত সত্য কি তাই? রাজনৈতিক অঙ্গনে জিয়াউর রহমান কি সত্যি আকস্মিকভাবে এসেছিলেন নাকি অত্যন্ত পরিকল্পিতভাবে পরিস্থিতি ও সুযোগের সদ্ব্যবহার করে তিনি তার আগমন অবশ্যম্ভাবী করে তুলেছিলেন? জিয়ার জীবনের কয়েকটি ঘটনা বিশ্লেষণ করলে এটা প্রমাণ করতে কষ্ট হবে না যে, তিনি ছিলেন অত্যন্ত উচ্চাভিলাষী। এই উচ্চাভিলাষ বাস্তবায়নের জন্য প্রকৃতপক্ষে পেছন থেকে কলকাঠি নেড়েছেন, সহজ কথায় বললে উদ্দেশ্য সিদ্ধির জন্য চোরাগোপ্তা এবং রাতের অন্ধকারে ষড়যন্ত্রের পথই তিনি বেছে নিয়েছিলেন। এটা যারা অস্বীকার করে তারা ইতিহাসের সত্যকে হয় আড়াল করতে চায় অথবা স্বীকার করতে কুণ্ঠাবোধ করে।\nখালেদা জিয়ার মতে, নেতৃত্বের শূন্যতা পূরণে জিয়া রাজনীতিতে এসেছিলেন। প্রশ্ন হলো, নেতৃত্বের এই শূন্যতা কীভাবে তৈরি হয়েছিল? কে বা কারা করেছিল? বঙ্গবন্ধুকে সপরিবারে নৃশংসভাবে হত্যা করে, জেলখানার মধ্যে চার জাতীয় নেতাকে হত্যা করে যারা দেশকে নেতৃত্ব শূন্য করেছিল, তাদের সঙ্গে কি জিয়াউর রহমানের কোনো সংশ্লিষ্টতা ছিল না? স্বাধীন বাংলাদেশে বঙ্গবন্ধু শেখ মুজিবুর রহমান জেনারেল কে এম সফিউল্লাহকে সেনাবাহিনী প্রধান নিযুক্ত করায় জিয়াউর রহমান অসন্তুষ্ট ও ক্ষুব্ধ হয়েছিলেন। এই অসন্তোষ ও ক্ষোভ তিনি গোপন রাখতে পারেননি। অনেকেরই তা জানা। তাছাড়া বঙ্গবন্ধুকে হত্যা করে যারা রাজনৈতিক পটপরিবর্তন করার ষড়যন্ত্র করেছিল, তাদের সঙ্গে জিয়ার যে যোগাযোগ ছিল তা মার্কিন গোপন দলিলপত্রের মাধ্যমে এখন প্রকাশ হয়ে পড়ছে। আত্মস্বীকৃত খুনিরাও জিয়ার সম্পৃক্ততার কথা একাধিকার প্রকাশ্যে বলেছে। এই খুনিদের প্রতি যে জিয়ার বিশেষ দরদ বা অনুকম্পা ছিল সেটাও বোঝা গেছে তাদের বিদেশি দূতাবাসে চাকরি দেয়া এবং হত্যার অভিযোগ থেকে দায়মুক্তি দেয়ার ঘটনা থেকেই।\nখালেদা জিয়া লিখেছেন : ‘শেখ মুজিবুর রহমানের নেতৃত্বে বাকশাল নামের একটি দল গঠন করে আর সব দল নিষিদ্ধ ঘোষণার মাধ্যমে দেশে এক দলের শাসন কায়েম করা হয়েছিল। গণতন্ত্র হরণ করা হয়েছিল। সংবাদপত্র ও বিচার বিভাগের স্বাধীনতা কেড়ে নেয়া হয়েছিল। মানুষের মৌলিক অধিকারগুলো খর্ব করা হয়েছিল। প্রধানমন্ত্রীর পদ থেকে শেখ মুজিবুর রহমানকে প্রেসিডেন্ট পদে উন্নীত করে তার হাতে তুলে দেয়া হয়েছিল সর্বময় ক্ষমতা। ভোট ছাড়াই সরকারের মেয়াদ তিন বছরের জন্য বাড়িয়ে দেয়া হয়েছিল। স্বাধীনতা ও গণতন্ত্রের জন্য দীর্ঘদিন সংগ্রাম করা সত্ত্বেও শেখ মুজিবুর রহমান আবির্ভূত হয়েছিলেন একদলীয় বাকশালী স্বৈরশাসন ব্যবস্থার জনক হিসেবে। এসব তৎপরতা ছিল আমাদের মহান স্বাধীনতাযুদ্ধের চেতনার সম্পূর্ণ বিরোধী।’\nসাধারণভাবে বেগম জিয়ার লেখার এই অংশের সঙ্গে অনেকেই হয়তো দ্বিমত প্রকাশ করবেন না। সত্যি যে, পঁচাত্তর সালে দেশের এক বিশেষ রাজনৈতিক-অর্থনৈতিক প্রেক্ষাপটে বঙ্গবন্ধু বাকশাল গঠন করেছিলেন। বাকশাল ব্যবস্থাটা স্থায়ী নাকি অল্প সময়ের জন্য করা হয়েছিল, তিনি কোন বুঝ-বিবেচনা থেকে এটা করেছিলেন সে বিষয়ে তর্কে না গিয়েও বলা যায় যে, তাঁর এই সিদ্ধান্ত অনেকের কাছেই সঠিক বলে মনে হয়নি। প্রশ্ন হলো, এ জন্য তাকে বর্বরভাবে হত্যা করা কি গণতন্ত্র সম্মত হয়েছিল? এই নারকীয়তা কি সমর্থন করা যায়? বেগম জিয়া তার লেখায় বঙ্গবন্ধু হত্যাকাণ্ডের নিন্দা-সমালোচনা করেননি। তিনি কি তাহলে হত্যার মাধ্যমে ক্ষমতা বদলকে গণতান্ত্রিক প্রক্রিয়া বলে মনে করেন? বঙ্গবন্ধুকে ‘স্বৈরশাসন ব্যবস্থার জনক’ বলে চরম ঔদ্ধত্যপূর্ণ ও বিদ্রƒপাত্মক মন্তব্য করা থেকে বিরত না থাকলেও হত্যাকাণ্ডের প্রতিবাদ করার ব্যাপারে তিনি ঠিকই বিরত থেকেছেন। বঙ্গবন্ধুকে রাষ্ট্রপতি পদে উন্নীত করে তাঁর হাতে ‘সর্বময় ক্ষমতা’ তুলে দেয়া যদি নিন্দনীয় হয়ে থাকে তাহলে সামরিক শাসনের অধীনে জিয়াউর রহমান যে রাষ্ট্রপতির দায়িত্ব গ্রহণ করেছিলেন তাতে কি তখন তিনি সর্বময় ক্ষমতার অধিকারী হননি? ‘ভোট ছাড়াই সরকারের মেয়াদ তিন বছর বাড়িয়ে’ বঙ্গবন্ধু যদি অন্যায় করে থাকেন তাহলে জেনারেল জিয়া কি করেছিলেন? তিনি কোন ভোটের মাধ্যমে রাষ্ট্রপতির পদ দখল করেছিলেন? একজন মিলিটারি ডিকটেটরকে ‘গণতন্ত্রী’ সাজিয়ে বেগম জিয়া সুখ অনুভব করতে পারেন, কিন্তু ইতিহাস তাতে সায় দেবে কি?\nখালেদা জিয়া লিখেছেন : ‘পাকিস্তান প্রতিষ্ঠার আন্দোলনে মুসলিম লীগ নেতৃত্ব দিয়েছিল কিন্তু পরে তারা যুগের চাহিদা মেটাতে পারেনি। বাংলাদেশ প্রতিষ্ঠার পুরোভাগে আওয়ামী লীগ ছিল। কিন্তু পরে তারা রাজনৈতিক দল হিসেবে সম্পূর্ণ ব্যর্থ হয়। সেই ব্যর্থতার পটভূমিতেই বিএনপির জন্ম, একটি স্বাধীন দেশের উপযোগী রাজনীতি করার অঙ্গীকারে।’\nবেগম জিয়া যেভাবে দুই লাইনের মধ্যে দেশের রাজনীতিতে অস্তিত্বহীন মুসলিম লীগ এবং প্রবল প্রতাপশালী দল আওয়ামী লীগকে এক কাতারে ফেলে এবং বাতিল করে দিয়ে বিএনপির জন্ম ঘোষণা করেছেন, বাস্তব ঘটনা অতটা সহজ-সরল হলে কি আর আজ বিএনপিকে এতিম বানিয়ে বেগম জিয়াকে না-সংসদে, না-রাজপথে অবস্থায় দুঃখভারাক্রান্ত মনে দিনযাপন করতে হতো? কোথায় মুসলিম লীগ আর কোথায় আওয়ামী লীগ! বেগম জিয়ার আকর্ষণটা বোধহয় মুসলিম লীগের দিকেই বেশি। মুসলিম লীগ আর আওয়ামী লীগের ব্যাপারে বেগম জিয়ার শব্দ ব্যবহারও লক্ষণীয়। মুসলিম লীগ ‘যুগের চাহিদা মেটাতে পারেনি’ আর আওয়ামী লীগ ‘রাজনৈতিক দল হিসেবে সম্পূর্ণ ব্যর্থ’।\nরাজনীতি সম্পর্কে যাদের সামান্য জ্ঞানবুদ্ধি আছে তারা কি বেগম জিয়ার এই মূল্যায়নের সঙ্গে একমত হতে পারবেন? ‘সম্পূর্ণ ব্যর্থ’ একটি দল জনগণের ভোটে নির্বাচিত হয়ে কীভাবে ক্ষমতায় আসে? বিএনপির প্রতিষ্ঠাবার্ষিকী উপলক্ষে দলের চেয়ারপারসন হিসেবে বেগম জিয়া সংবাদপত্রে প্রথম একটি লেখা লিখেছিলেন অথচ কীভাবে এই দলটির জন্ম হলো তা একটু বিস্তারিত উল্লেখ করেননি? বেগম জিয়া জানেন যে, বিএনপি নামক দলটি কোনো স্বাভাবিক রাজনৈতিক প্রক্রিয়ায় জন্মলাভ করেনি। সেনা ছাউনিতে বসবাস করে, রাষ্ট্রীয় সর্বোচ্চ পদ দখলে রেখে, সামরিক গোয়েন্দা বাহিনীকে কাজে লাগিয়ে, সব সরকারি সুযোগ-সুবিধা ব্যবহার করে, নানা লোভ-প্রলোভন দেখিয়ে সুযোগ সন্ধানীদের নিয়ে বিএনপির জন্ম দেয়া হয়েছিল সামরিক শাসকের ক্ষমতাকে পাকাপোক্ত করার অভিলাষে। বিএনপির জন্মকে যদি গৌরবের বলা হয় তাহলে একই প্রক্রিয়ায় এরশাদের জাতীয় পার্টির জন্ম দেয়াকে অগৌরবের বলা অনুচিত হবে।\nখালেদা জিয়া তার লেখা শেষ করেছেন এইভাবে : ‘আমাদের ডানে যাদের অবস্থান তারা ডানপন্থি, আমাদের বামে যাদের অবস্থান তারা বামপন্থি। আমাদের অবস্থান ডানপন্থির বামে এবং বামপন্থির ডানে। আমাদের অবস্থান কেন্দ্রে এবং এ দেশের রাজনীতির কেন্দ্র আমরাই। বাংলাদেশ জাতীয়তাবাদী দলই এ দেশের মূল ধারা। বিএনপিই বাংলাদেশের জাতীয় রাজনৈতিক প্রতিষ্ঠান।’\nবিএনপির রাজনৈতিক অবস্থা সম্পর্কে বেগম জিয়ার মন্তব্যের সঙ্গে একমত হতে পারবেন না অনেকেই। বস্তুত বেগম জিয়া যেভাবে লেখার উপসংহার টেনেছেন তা শব্দের চাতুর্য ছাড়া আর কিছু নয়। বিএনপি যদি সত্যি কেন্দ্রের অর্থাৎ মধ্যপন্থার দল হতো, তাহলে দ্বিধাহীন চিত্তে তার প্রশংসা করা যেতো। কিন্তু এখন বিএনপি তো ডানের দিকে, প্রতিক্রিয়ার দিকেই ঝুঁকে পড়েছে বেশি মাত্রায়। সাম্রাজ্যবাদ বিরোধিতা, জাতীয় স্বার্থের পক্ষে দৃঢ় অবস্থান এবং দরিদ্র জনগোষ্ঠীর স্বার্থের অনুক‚ল অর্থনৈতিক কর্মসূচিই মধ্যপন্থার রাজনীতির বড় বৈশিষ্ট্য- যা থেকে অনেক দূরে দাঁড়িয়ে বিএনপি। সে জন্য অনেক রাজনৈতিক বিশ্লেষকই মনে করেন, বিএনপির রাজনীতি বামের ডানে তাতে কোনো সন্দেহ নেই কিন্তু ডানের বামে কোনোভাবেই নয়। ধর্মীয় ও উগ্র সাম্প্রদায়িক রাজনীতির পৃষ্ঠপোষক জামায়াতে ইসলামীর সঙ্গে মাখামাখি করে, যুদ্ধাপরাধীদের বিচারের প্রশ্নে দৃঢ় অবস্থান না নিয়ে তাদের রাজনীতি বরং এখন ডানেরও ডানে গিয়েছে। জনপ্রিয় কলামিস্ট ও ইতিহাসবিদ অধ্যাপক মুনতাসীর মামুন বেগম জিয়ার লেখার প্রতিক্রিয়ায় লিখেছিলেন- ‘ডান বা বামপন্থি নয় বিএনপি হচ্ছে পেছনপন্থি’। সত্যি তাই। পশ্চাৎপদ ধ্যানধারণা নিয়ে রাজনীতি করার কারণেই বিএনপি এখন পথহারা পথিকের মতো ঘুরপাক খাচ্ছে। দলটির অস্তিত্ব রক্ষার জন্য যখন দলের সর্বস্তরে ঐক্যবদ্ধ অবস্থান বেশি জরুরি, তখন অন্তর্কলহ বিএনপিকে পুড়িয়ে মারছে। সব দোষ সরকারের ওপর চাপিয়ে বিএনপি আত্মরক্ষার চেষ্টা করছে ঠিকই কিন্তু তাতে শেষ রক্ষা হবে কি?


হিজাব না পরায় টিউলিপকে হত্যার হুমকি! – আওয়ার নিউজ\nবঙ্গবন্ধু শেখ মুজিবুর রহমানের নাতনি, ব্রিটিশ পালার্মেন্টের সদস্য টিউলিপ রেজওয়ানা সিদ্দিককে হত্যার হুমকি দেয়া হয়েছে। ইসলাম স্বীকৃত রীতি অনুযায়ী, নারীদের হিজাব (পর্দা) পরার বিধান অনুসরণ না করায় অনলাইনে টিউলিপকে হত্যার এ হুমকি দেয় এক ব্যক্তি।\nপ্রবাস জীবন Comments Off on হিজাব না পরায় টিউলিপকে হত্যার হুমকি! সংবাদটি প্রিন্ট করুন\n« বগুড়ায় মসজিদে ককটেল, যুবলীগ নেতার বিরুদ্ধে মামলা (পূর্বের সংবাদ)\n(পরের সংবাদ) থানার ভেতর চলছে মাদক ব্যবসা (দেখুন ভিডিওসহ) »


আপনার বিটকয়েন ডলার2গুন বাড়ান মাত্র 24 ঘন্টা পর - BD24\nআপনার বিটকয়েন ডলার2গুন বাড়ান মাত্র 24 ঘন্টা পর\nAuthor: Admin2 Published Date: July 21, 2019\nশুরু করার আগে, বিটকয়েন কি ? সেই সম্পর্কে কিছু ধারনা নিতে পারি। যারা বিটকয়েন সম্পর্কে জানেন না তারা এই মুহূর্তে বিটকয়েন ডাবল করার চিন্তা ভাবনা করবেন না। কারন আপনি যদি না জানেন বিটকয়েন কি তাহলে আপনি বিটকয়েন এ কাজ করতে পারবেন না।\nতাহলে আজকের বিষয় কিভাবে আমরা বিটকয়েন ইনকাম করবো ? আর কিভাবে বিটকয়েন 24 ঘন্টার মধ্যে ডাবল করবো ?\nপ্রথমত, বিটকয়েন হচেছ, একটি ক্রীপ্টকারেন্সি । যেটা দিয়ে বিশ্বের কিছু দেশগুলোতে লেনদেন করা হচ্ছে । এমনকি বিটকয়েন বিশ্বের বেশ কিছু দেশে সাপোর্ট করে । যা ব্যাংকের সাথে লেনদেন করা যায় । বিশ্বের বেশ কিছু ব্যাংকের সাথে বিটকয়েন লেনদেন সম্পন্ন হচ্ছে । বর্তমানে প্রতিনিয়তিই বিটকয়েনের দাম বাড়ছে । তবে কখনো বিটকয়েনের দাম বাড়ে আবার কখনো দাম কমে । বিটকয়েন উপার্জন করতে হলে আগে থেকেই বিটকয়েন সর্ম্পকে ধারনা নিতে হবে।\nবিটকয়েন কি এইট কিভাবে কাজ করে ?\nএকটি জিমেইলের সাথে বিটকয়েন কানেক্ট করতে হয়। এছাড়াও জিমেইলের মাধ্যমে বিভিন্ন সাইট থেকে বিটকয়েন আকাউন্ট করা যায় । ব্লকচেইন এর সাহায্যেও বিটকয়েন ব্যবহার করা যায়। ব্লকচেইন এ শুধু বিটকয়েন ছাড়াও বিভিন্ন ক্রীপ্টোকারেন্সি একাউন্ট এড রয়েছে । বিটকয়েন ছাড়াও রয়েছে লাইট কয়েন, বিকাশ, ইথিরাম, এক্সআরপি, ব্যাটটোকেন, ইত্যাদি আরও অনেক কারেন্সি।\nএছাড়াও এই সকল আকাউন্ট খোলার জন্য ব্লকচেইন ছাড়াও কয়েনবেজ খোলা যায়। কয়েনবেজের মাধ্যমেও এই সকল একাউন্ট খোলা যায়। এবং সফলভাবে ব্যবহার করা যায়। বর্তমানে ব্লকচেইন এবং কয়েনবেইজ এ দুটি আকাউন্ট বহুল প্রচলিত। তাদের সকলের কাছে এই দুইটি একাউন্ট রয়েছে, যারা বিটকয়েন ব্যবহার করে। বিটকয়েন এর মাধ্যমে পন্য কেনা বেচা করা যায় । যেটি বিশ্বের অধিকাংশ দেশে ব্যবহার করা হচ্ছে ।\nবিটকয়েন কিভাবে উপার্জন করবো ?\nবিটকয়েন উর্পাজনের বেশ কিছু মাধ্যম রয়েছে । বিভিন্ন ধরনের ওয়েবসাইট আছে অনলাইনে তারা কাজের বিনিময়ে বিটকয়েনে পেমেন্ট করে থাকে। এখানে বিভিন্ন ধরনের কাজ আছে এবং এই কাজ গুলো করার পরে বিটকয়েনে পেমেন্ট নেওয়া যায়। তবে একি ওয়েবসাইট থেকে খুব বেশি ইনকাম করা যায় না । তাই বিটকয়েন উপার্জনের জন্য অনলাইনে অনেক ধরনের ওয়েবসাইট রয়েছে । এক বা একাধিক ওয়েবসাইটে কাজ করে কিছু পরিমান বিটকয়েন উপার্জন করা যায় । তবে কিছু কিছু ওয়েবসাইট রয়েছে যেখানে কাজ করেও অনেক সময় পেমেন্ট পাওয়া যায় না।\nসাধারনত বিটকয়েন একাউন্ট করলে একাউন্ট এ কোন ডলার থাকে না । একাউন্ট করার পর অনেকে বিটকয়েন কিনে থাকেন ব্যাংক থেকে । তবে সবাই প্রথম পর্যায়ে বিটকয়েন কিনতে পারে না । অনেকে তাদের বন্ধুদের কাছ থেকে বিটকয়েন নিয়ে থাকেন । আবার অনেক ব্যাংক রয়েছে যে ব্যাংকগুলো বিটকয়েন লোন দিয়ে থাকেন।\nকিভাবে বিটকয়েন ডলার ডাবল করবো ?\nবর্তমানে অনলাইনে বেশ কিছু ওয়েবসাইট আছে যেখানে বিটকয়েন ইনভেস্ট করে প্রতিদিনই সামান্য কিছু পরিমান বিটকয়েন ইনকাম করা যায়। অল্প থেকে বেশি পরিমান বিটকয়েন ডলার ইনকাম করা যায় ইনভেস্টমেন্ট সাইট থেকে । অনলাইনে কিছু ভূয়া ওয়েবসাইট আছে যেগুলাতে বিটকয়েন ডলার ইনভেস্ট করলে অনেক সময় সেই ডলারগুলো পাওয়া যায় । বরং লাভের পরিবর্তে উল্টো লস আসে । তাই সবধরনের ইনভেস্টমেন্ট সাইট বিশ্বস্ত হয় না।\nবিটকয়েন ডলার বাড়ানোর জন্য বিশ্বস্ত যে ওয়েবসাইটগুলো রয়েছে সেগুলোতে সঠিক নিয়মে কাজ করতে হবে। এবং ইনভেস্টমেন্ট ওয়েবসাইট গুলো ভালোভাবে চেক করে ইনভেস্ট করতে হবে।\n← Biosensor ‘bandage’ collects and analyzes sweat 123\nপদ্ধা সেতুর জন্য মাথা লাগবে এই গুজব ছড়িয়ে গেছে সারা দেশে →


ছাত্রীর সঙ্গে অশ্লীল ফোনালাপ, গবির সেই রেজিস্ট্রারকে অব্যাহতি - Doinik Astha\nছাত্রীর সঙ্গে অশ্লীল ফোনালাপ, গবির সেই রেজিস্ট্রারকে অব্যাহতি\nPosted on সেপ্টেম্বর ১২, ২০২০ সেপ্টেম্বর ১২, ২০২০ Author Rabiul Hossain\tComments Off on ছাত্রীর সঙ্গে অশ্লীল ফোনালাপ, গবির সেই রেজিস্ট্রারকে অব্যাহতি\nনারী কেলেঙ্কারি, বেতন বৈষম্য, নিয়োগ বাণিজ্য, অনুসারীদের অধিক সুবিধা প্রদানসহ নানা অভিযোগে সাভারের গণ বিশ্ববিদ্যালয়ের (গবি) রেজিস্ট্রার মো. দেলোয়ার হোসেনকে অব্যাহতি দেয়া হয়েছে। ধানমন্ডির গণস্বাস্থ্য নগর হাসপাতালে বিশ্ববিদ্যালয়ের ট্রাস্টি বোর্ডের জরুরি সভায় এ সিদ্ধান্ত নেয়া হয়।\nশনিবার (১২ সেপ্টেম্বর) দুপুরে ট্রাস্টি বোর্ডের সভাপতি অধ্যাপক সিরাজুল ইসলাম বিষয়টি নিশ্চিত করেন। তিনি বলেন, বেশকিছু অভিযোগে উনাকে (দেলোয়ার হোসেন) অব্যাহতি দেয়া হয়েছে। সভায় আলোচনার ভিত্তিকে এ সিদ্ধান্ত নেয়া হয়েছে। মিডিয়ার কাছেও তার বিরুদ্ধে অভিযোগ ছিল।\nএর আগে গত মঙ্গলবার (৮ সেপ্টেম্বর) রেজিস্ট্রারের সঙ্গে এক ছাত্রীর অশ্লীল, কুরুচিপূর্ণ কথাবার্তা সম্বলিত ২৬ মিনিট ৩২ সেকেন্ডের একটি ফোনালাপ ফাঁস হয়। এ ঘটনার পর থেকে ক্যাম্পাসে তোলপাড় শুরু হয়। এ অবস্থার প্রেক্ষিতে জরুরি সভা আহ্বান করে বিশ্ববিদ্যালয়ের ট্রাস্টি বোর্ড।\nএ ঘটনায় তিনদিনের মধ্যে রেজিস্ট্রারকে বরখাস্তের দাবি জানিয়ে পরদিন ট্রাস্টি বোর্ডকে লিখিত বিবৃতি দেয় বিশ্ববিদ্যালয়ের কেন্দ্রীয় ছাত্র সংসদ। এছাড়া তাকে বরখাস্ত এবং ঘটনার তদন্তের দাবি জানায় বিশ্ববিদ্যালয়ের অন্যতম সাংস্কৃতিক সংগঠন অগ্নিসেতু, সোশ্যাল ডেভেলপমেন্ট সেন্টার ও ডিবেটিং সোসাইটি।\nট্রাস্টি বোর্ডের সদস্য ডা. জাফরুল্লাহ চৌধুরী বলেন, উনি (দেলোয়ার হোসেন) অব্যাহতি চেয়েছেন। তাকে অব্যাহতি দেয়া হয়েছে।\nএ বিষয়ে জানতে অভিযুক্ত রেজিস্ট্রার মো. দেলোয়ার হোসেনের সঙ্গে যোগাযোগের চেষ্টা করা হলেও তিনি ফোন কেটে দেন।\nপ্রসঙ্গত, ২০১৭ সালেও রেজিস্ট্রারের বিরুদ্ধে একই প্রতিষ্ঠানের একজন ছাত্রী যৌন নিপীড়ন সংক্রান্ত অভিযোগ ইউজিসিতে দাখিল করেন। এর প্রেক্ষিতে তদন্ত কমিটি গঠন করে তখন রেজিস্ট্রারের কাছে জবাব চাওয়া হয়। কিন্তু তিনি কোনো সদুত্তর দিতে পারেননি বলে ইউজিসি জানায়।\nদলের ভেতরে বর্ণচোরা সেজে যারা অর্থসম্পদ বৃদ্ধির চেষ্টা করে দলের ভাবমূর্তি বিনষ্ট করবে তাদের ছাড় দেয়া হবে না বলে হুঁশিয়ার করে দিয়েছেন আওয়ামী লীগের সাধারণ সম্পাদক ওবায়দুল কাদের। সোমবার জাতীয় সংসদ ভবন এলাকায় অবস্থিত তার সরকারি বাসভবন থেকে দেয়া এক ভিডিও বার্তায় তিনি এ হুঁশিয়ারি উচ্চারণ করেন। ওবায়দুল কাদের বলেন, আওয়ামী লীগ এ দেশের মাটি […]\nPosted on এপ্রিল ৫, ২০২০ এপ্রিল ৫, ২০২০ Author rittika\nপ্লিজ প্রধানমন্ত্রী, ব্যর্থ মন্ত্রীদের বরখাস্ত করুন বাংলাদেশ করোনা সংকট ক্রমশ স্পষ্ট হচ্ছে। করোনা এখন আস্তে আস্তে চোখ রাঙানো শুরু করেছে বাংলাদেশের দিকে তাকিয়ে। আজ সর্বশেষ ১৮ জন করোনা রোগী শনাক্ত করা হয়েছে। যদিও মাত্র ৩৬৭ জনের রক্তপরীক্ষা করে এই ১৮ জন রোগী পাওয়া গেছে। মানে বাংলাদেশ করোনার তাণ্ডব শুরু হওয়া এখন সময়ের ব্যাপার মাত্র। আর […]\nবিয়ের প্রলোভন দেখিয়ে বান্ধবীর সঙ্গে অবৈধ সর্ম্পকে জড়িয়ে ফেঁসে যাচ্ছেন সুনামগঞ্জের তাহিরপুর উপজেলা নির্বাহী কর্মকর্তা। মাত্র কয়েকদিন হয়েছে তিনি সুনামগঞ্জের তাহিরপুর উপজেলায় বদলি হয়ে এসেছেন। হঠাৎ করেই তার বদলিটা যেমন রহস্যজনক ও তেমনি তার বিরুদ্ধে অভিযোগ রয়েছে নতুন যোগদান করেই ক্ষমতার অপব্যাবহার করছেন তিনি। তাছাড়া বিয়ের প্রতিশ্রুতি দিয়ে বান্ধবীর সঙ্গে অবৈধ সর্ম্পক জানাজানি হওয়ায় পর […]\nবেতন থেকে কেটে নেওয়া হল শিক্ষক-কর্মচারীদের দেয়া প্রধানমন্ত্রীর অনুদানের টাকা


ফের বিয়ে করতে চান বিপাশা! - বিনোদন - Premier News Syndicate Limited (PNS)\n১২ আগস্ট ২০১৭, ৫:৩৩ বিকাল\nপিএনএস ডেস্ক: বলিউডের সেনসেশনাল অভিনেত্রী বিপাশা বসু ফের বিয়ে করতে চান। অথচ গেলো বছরই ধুমধাম করে করণ সিং গ্রোভারকে বিয়ে করেছিলেন এ নায়িকা। আর তাদের সুখী দাম্পত্যের ছবি বহুবার সোশ্যাল মিডিয়ায় শেয়ার করেছেন।\nবাইরে থেকে দেখে তো কখনো মনেই হয়নি, এ দম্পতির মধ্যে কোনো সমস্যা থাকতে পারে। তবুও ফের কেন বিয়ে করতে চান বিপাশা? হ্যাঁ বিয়ে করতে চান বিপাশা, এ কথা ঠিক। সম্প্রতি মুম্বইয়ে এক বইয়ের মোড়ক উন্মোচন অনুষ্ঠানে এ কথা স্বীকার করেছেন বিপাশা। তবে পাত্র হিসেবে থাকতে হবে করণ সিং গ্রোভারকেই!\nঅনুষ্ঠানে সাংবাদিকদের বিপাশা জানান, বিয়ের প্রস্তুতি ঠিক যেন কোনো ছবির প্রস্তুতির মতো। নায়িকার ভাষ্য, একটা বিয়ে মানে কত রকম আইডিয়ার সমাহার। চেকলিস্ট মেলানো যেন আর শেষ হয় না। আমি যখন বিয়ে করেছিলাম ঠিক যেন কোনো ফিল্মের প্রিপারেশন। ফের ওই দিনটা ফিরে পেতে চাই। দু’জনের জার্নিটা অসাধারণ।\n২০০১ সালে ‘আজনবি’ ছবির মাধ্যমে বলিউডে অভিষেক হয় বিপাশার। ছবিটিতে তার স্বতঃস্ফূর্ত অভিনয়ের জন্য ফিল্মফেয়ারে সেরা নবীণ নারী অভিনেত্রীর পুরস্কার লাভ করেন। ২০০২ সালে বিপাশা তেলেগু ভাষায় নির্মিত ছবি ‘টক্করী দোঙ্গা’ এবং বিক্রম ভাটের পরিচালনায় আদি-ভৌতিক ‘রাজ’ ছবিতে অভিনয় করেন। সে বছরে সবচেয়ে’ ব্যবসা সফল ছবির তালিকায় স্থান পায় ছবিটি। অসামান্য অভিনয়শৈলীর জন্য তিনি প্রথমবারের মতো ফিল্মফেয়ার সেরা অভিনেত্রীর পুরস্কারের জন্য মনোনীত হন। মেরে ইয়ার কি শাদি হে, গুণাহ, ইশক্ হে তুমসে, নো এন্ট্রি, হাম কো দিওয়ানা কর গায়ে, কর্পোরেট, রেস, রাজ থ্রিডি, এলোনসহ অসংখ্য ছবিতে অভিনয় করেছেন তিনি।


প্রথম পাতা / সাম্প্রতিক খবর / গুগলের ১৩ লাখ অ্যাকাউন্ট হ্যাক!আপনার টা ঠিক আছে?\nগুগলের ১৩ লাখ অ্যাকাউন্ট হ্যাক!আপনার টা ঠিক আছে?\nPosted by: কর্পোরেট ম্যাগাজিন in সাম্প্রতিক খবর শুক্রবার, ডিসেম্বর 2, 2016\t0 ৮০৬ বার পঠিত\nটেকনোলজি জায়ান্ট গুগল নিশ্চিত করেছে যে, হ্যাকাররা গুগলের ১৩ লাখ অ্যাকাউন্ট হ্যাক করেছে। যেটি গুগলের বিশেষজ্ঞদের নিয়ে চলমান হ্যাকিং প্রচারণা ‘গুলিগান’ এর সময় ঘটেছে।\ngooligan গুগল গুলিগান হ্যাকার\t2016-12-02


নিজেই দিন ফ্যাশন হাউস : সবচেয়ে সহজ পদ্ধতিতে – TunerPage\nনিজের ব্যবসা বলতেই একটা আলাদা অনুভূতি-অর্জন-উদ্দীপনা রয়েছে। অন্যের অধীনে চাকুরীর ক্ষেত্রে আপনি নিজের মধ্যের যতটুকু ঢেলে দেন তার থেকে কয়েকগুন বেশি আপনি নিজের ব্যবসায় ঢেলে দিতে তৈরী থাকেন। আপনি যদি পোষাক শিল্পে নিজের ক্যারিয়ার গড়তে চান তাহলে এই লেখাটি আপনার জন্য।\nফ্যাশন হাউস/বুটিক হাউস/কাপড়ের শো-রুম/রেডিমেইড গার্মেন্টস আপনি যে নামেই ডাকুন না কেন একটু সদিচ্ছা ও পরিশ্রম করার মনমানসিকতা থাকলে আপনি নিজেই এ রকম একটি ফ্যাশন হাউস দিয়ে স্বাবলম্বী হতে পারেন। প্রথমেই বলে রাখা ভালো ফ্যাশন হাউস দিতে গেলে আপনার কয়েকটি লাইসেন্স করতে হবে।\nফ্যাশন হাউসের ব্যবসা কয়েক রকম ভাবেই আপনি করতে পারেন। শো-রুম আকারে দোকান দিয়ে অথবা গোডাউনের মাধ্যমে। শো-রুম আকারে দোকান নিতে গেলে উপরোক্ত সবগুলো লাইসেন্স করতে হবে। গোডাউনের ক্ষেত্রে এসব করতে হয় না তবে অনেকসময় ট্রেড লাইসেন্স করতে হয়।\nআমি প্রথম আপনাকে গোডাউনের মাধ্যমে আরম্ভ করতে বলব। আপনি আপনার বাসার কোন একটি রুম গোডাউন হিসেবে ব্যবহার করতে পারেন অথবা ছোটখাট একটি দোকান ভাড়া নিতে পারেন। এবার হচ্ছে পোষাক সংগ্রহের পালা।\nএকটি ফ্যাশন হাউসের জন্য একজন ফ্যাশন ডিজাইনার এবং একজন প্যাটার্ন মাস্টার কাম স্যাম্পল ম্যান অত্যাবশ্যক। যেহেতু আপনি নতুন এবং প্রথম ব্যবসা আরম্ভ করতে যাচ্ছেন সেহেতু আগে নিজেই চেষ্ঠা করে দেখুন। টাকা আয় করতে থাকলে লোকবল কোন ব্যাপার না। তখন একজন কেন যতজন ইচ্ছে ফ্যাশন ডিজাইনার নিয়োগ করতে পারবেন।\nএখন এখানে “নিজেই চেষ্ঠা করা” বলতে কি বুঝান হয়েছে? আসলে আপনি চাইলেই তো আর ফ্যাশন ডিজাইনারদের মত ডিজাইন করতে পারছেন না। সেক্ষেত্রে কি ব্যবসা বন্ধ থাকবে? না থাকবে না। এক্ষেত্রে দুটি উপায়ে আপনি ব্যবসা চালিয়ে যেতে পারেন। প্রথমত গার্মেন্টস শিপমেন্ট ক্যান্সেল স্টকলটের মাধ্যমে এবং স্বল্পমূল্যে সলিড কালার টি-শার্ট ক্রয় করে তাতে আপনার ইচ্ছেমত প্রিন্ট করিয়ে নেয়ার মাধ্যমে। মাত্র ৭৫ টাকায় আপনি সলিড কালার টি-শার্ট পেতে পারেন। ইন্টারনেট থেকে খুঁজে খুঁজে ভালো ডিজাইন বের করে আপনি এসব টি-শার্টে প্রিন্ট করিয়ে নিতে পারেন। একটি সলিড কালার টি-শার্টের চেয়ে একটি প্রিন্টেড টি-শার্ট অনেক আকর্ষনীয় এবং বিক্রয়ের ক্ষেত্রে অনেক ভালো মূল্য পাওয়া যায়।\nএসব টি-শার্ট আপনি স্থানীয় বা দেশীয় বড় বড় মার্কেটগুলোতে সরবরাহ করতে পারেন অথবা স্টক হিসেবে দেশের বাইরে পাঠাতে পারেন। এখন কথা হচ্ছে, যদি আপনার তৈরী করা টি-শার্ট মার্কেট দোকানদারেরা পছন্দ না করে? সেক্ষেত্রে আপনাকে প্রথমে স্যাম্পল তৈরী করা লাগতে পারে। এক্ষেত্রে ডিজাইন প্রতি টি-শার্ট স্যাম্পলের ক্ষেত্রে খরচ পরতে পারে ১০০০ টাকা। আপনি সেই স্যাম্পল দেখিয়ে মার্কেট যাচাই করে অথবা বিদেশী বায়ারদের কাছে পাঠিয়ে দিলেন, পরবর্তীতে বায়ার স্যাম্পল পছন্দ করলে ১০০০ বা তদোর্দ্ধ টি-শার্টের অর্ডার দিলেন। এভাবে বিক্রি করতে করতে একসময় নিজেই নিজের ব্র্যান্ড নামে শো-রুম চালু করে ফেলুন। আজ আপতত এটুকুই। আপনাদের বিষয়ভিত্তিক প্রশ্ন আমাকে সবসময় অনুপ্রেরনা জাগায়। কমেন্ট বা ই-মেইলের মাধ্যমে প্রশ্ন করতে পারেন। ধন্যবাদ।\nপূর্বে আমার ব্যক্তিগত ব্লগে প্রকাশিত\nট্যাগ সমূহ: ফ্যাশন হাউসব্যবসা সম্পর্কেমেহেদীর ব্যবসা স্কুলStareon Group\nমেহেদী ভাই এই ব্যবসায়ে আমার যথেষ্ট আগ্রহ ছিল….আপনার দেওয়া তথ্যগুলো আমার কাজে লাগবে।অশেষ ধন্যবাদ আপনাকে\nআমার ক্ষুদ্র প্রচেষ্টার মাধ্যমে কেউ উপকৃত হলে আমার নিজেরও খুব ভালো লাগে। আপনাকে ধন্যবাদ।\nআপনার থেকে আমি সবসময় অনুপ্রেরণা পাই। আপনার এই সমস্ত টিউনের জন্য অনেক বেকার আত্মনির্ভরশীল হতে পারবে বলে আমি মনে করি। আপনাকে অনেক ধন্যবাদ।\nদেখা যদি ভবিষ্যতে ব্যবসা করি এ টিউনের সহায়তা নিব|


অ্যাপ ডাউনলোড করুন QR code স্ক্যান করে\nঅথবা অ্যাপটি ইমেইল থেকে নিন\nথার্ড পার্টি সোর্স থেকে অ্যাপ ইন্সটলের ব্যপারে আপনার ফোনকে নিশ্চিত করতে হবে।\nধাপগুলো অনুসরণ করুন:\nপ্রথম ধাপ "Settings" মেনুতে প্রবেশ করুন\nদ্বিতীয় ধাপ. "Security" নির্বাচন করুন\nতৃতীয় ধাপ. টিক চিহ্ন দিন "Unknown sources" অপশনটিকে\nচতুর্থ ধাপ. তারপর OK চাপুন\nপঞ্চম ধাপ. এখন AppBajar ইন্সটল করতে পারবেন


তাঁরাও ছিলেন তাঁরাও আছেন...-588133 | কালের কণ্ঠ | kalerkantho\nতাঁরাও ছিলেন তাঁরাও আছেন\n৪৬তম বিজয় দিবস পালন করেছে দেশ। এই দেশ তৈরিতে রণাঙ্গনের যোদ্ধাদের মতোই মাঠে যুদ্ধ করেছিলেন একদল ফুটবলার। স্বাধীন বাংলাদেশে প্রাপ্য মর্যাদাটা তাঁরা পেয়েছেন? আমরা এই ধারাবাহিক আয়োজনে পুনঃপাঠ করতে চেয়েছি ইতিহাসের। বিস্তারিত অনুসন্ধানে বের করার চেষ্টা হয়েছে প্রকাশিত সত্যের পেছনে লুকানো আরো সত্য আছে কি না! ধারাবাহিক আয়োজনের শেষ পর্বে পড়ুন তাঁদের কথা, জীবন নদীর ওপারে চলে গেছেন যাঁরা। অনুসন্ধানী প্রতিবেদনটি তৈরি করেছেন নোমান মোহাম্মদ\nস্বাধীন বাংলা ফুটবল দলের বাকি ১০ সদস্যের সঙ্গে চাইলেও আর কখনো যোগাযোগ করা যাবে না। তাঁরা যে পাড়ি জমিয়েছেন জীবন নদীর ওপারে!\nকোচ ননী বসাক ছিলেন রেফারি, তবু কেন যেন স্বাধীন বাংলা ফুটবল দলের কোচ করে দেওয়া হয় তাঁকে! তেজগাঁ পলিটেকনিক স্কুলের ফিজিক্যাল ইন্সট্রাকটর ছিলেন বলেই হয়তো বা! তবে ’৭১ সালের ওই দলটিকে কোচিং করাতেন মূলত আলী ইমাম। এই মিডফিল্ডার যুদ্ধের আগে খেলেন ইপিআইডিসি, আজাদ স্পোর্টিং, ওয়ারীতে। স্বাধীনতার পর আবাহনী দল গঠনে রাখেন বড় ভূমিকা। পরে তাঁর কোচিংয়ে লিগ চ্যাম্পিয়ন হয়েছে আবাহনী-মোহামেডান দুটো ক্লাবই।\nশেখ মোহাম্মদ আইনুল হক ক্যান্সারে ধুঁকে ধুঁকে মারা যান গত বছর। স্বাধীন বাংলা ফুটবল দলের অধিনায়ক ছিলেন তিনি তিনটি ম্যাচে। একাত্তরে আগরতলা থেকে ট্রেনে গিয়ে স্বাধীন বাংলা দলে যোগ দেন তিনি। যে ভ্রমণে তাঁর সঙ্গী আরেক প্রয়াত নরসিংদীর মাহমুদুর রশীদ। যদিও তেমন ভালো ফুটবলার ছিলেন না। কুষ্টিয়ার ডিফেন্ডার মনিরুজ্জামান পেয়ারারও ফুটবল-কীর্তি মনে করতে পারেন না কেউ।\nগোলরক্ষক খোন্দকার নুরুন্নবী খেলেন শুধু কৃষ্ণনগরের প্রথম ম্যাচটি। তা-ও কত হ্যাপা! প্রধানমন্ত্রী তাজউদ্দীন আহমেদকে দিয়ে জেনারেল ওসমানীর কাছে বলে ছুটি নেওয়াতে হয় সেনাবাহিনীর এই সদস্যের জন্য। এরপর ফিরে যান রণাঙ্গনের যুদ্ধে। নুরুন্নবী যেমন মোহামেডানের, অমলেশ সেন তেমনি আবাহনীর। গেল বছর নিভে গেল যাঁর জীবনপ্রদীপ। এই রাইট ইন যুদ্ধের পর আবাহনীতে হন মিডফিল্ডার। খেলোয়াড়ি জীবনের বাকি সময়ের মতো জীবনের বাকিটাও অমলেশ কোচ হিসেবে কাটিয়েছেন ওই প্রাণের ক্লাবে।\nস্বাধীন বাংলা ফুটবল দল গঠনের পর সাইদুর রহমান প্যাটেল কলকাতা থেকে মঈন সিনহাকে ঢাকা পাঠান খেলোয়াড় নিয়ে আসার জন্য। শাহজাহান, লালু ও সাঈদকে নিয়ে যান মঈন। ইস্ট এন্ড, রহমতগঞ্জের মিডফিল্ডার মনসুর আলী লালু খেলতেন মিডফিল্ডে। গেণ্ডারিয়ার ফরোয়ার্ড সাঈদ খেলেছেন ইস্ট এন্ড ক্লাবে। আরেক প্রয়াত দেওয়ান সিরাজউদ্দিন সিরু ছিলেন প্যাটেলের ঘনিষ্ঠ বন্ধু। ইস্ট এন্ডে খেলেছেন এই স্টপার, স্বাধীনতার পর ভিক্টোরিয়াতে।\nম্যানেজার-কোচের সঙ্গে ৩৫ জন ফুটবলার। স্বাধীন বাংলা ফুটবল দল তাঁরাই। সঙ্গে ‘বাংলাদেশ ক্রীড়া সমিতি’র কর্মকর্তাদের অবদানও ভোলার নয়। খেলোয়াড়দের বাইরে ওই দলের অংশ হিসেবে ‘সহযোগিতা’য় আছে আরো আটজনের নাম। ক্রিকেটার রকিবুল হাসান, সাঁতারু অরুণ নন্দী, ক্রীড়াব্যক্তিত্ব আতাউল হক মল্লিক, ক্যাম্প কমান্ডার বদিউজ্জামান খসরুর সঙ্গে মঈন সিনহা, নাজির হোসেন, আবুল কাশেম ও হেমায়েত সিদ্দিকী। স্বাধীন বাংলা ফুটবল দলের আলোচনায় উল্লেখ করতে হবে তাঁদের নামও। এ কে এম নওশেরুজ্জামান যেমনটা বলেন আর কি, ‘আমরা সবাই মিলেই স্বাধীন বাংলা ফুটবল দলের পরিবার।’\nসেই পরিবারের প্রতি আমাদের অসীম কৃতজ্ঞতা। স্বাধীনতার সূর্য ছিনিয়ে আনায় অবদান রাখার জন্য তাঁদের প্রতি আমাদের টুপিখোলা অভিবাদন।\nপেছাল জিম্বাবুয়ের আগমন ১১ জানুয়ারি, ২০১৮ ০০:০০\nমমিনুলের ডাবল সেঞ্চুরি ১১ জানুয়ারি, ২০১৮ ০০:০০\nটপ অব দ্য ডে ১১ জানুয়ারি, ২০১৮ ০০:০০\nফ্লপ অব দ্য ডে ১১ জানুয়ারি, ২০১৮ ০০:০০


সরকারের শুভবুদ্ধি হয়েছে : সুরঞ্জিত | Sylhet News | সুরমা টাইমস\nসরকারের শুভবুদ্ধি হয়েছে : সুরঞ্জিত\nআগস্ট ২০, ২০১৫ ৫:০১ পূর্বাহ্ন980 বার পঠিত\nসুরমা টাইমস ডেস্কঃ সাংবাদিক প্রবীর সিকদারের জামিনে স্বস্তি প্রকাশ করে আওয়ামী লীগ নেতা সুরঞ্জিত সেনগুপ্ত বলেছেন, অবশেষে সরকারের শুভবুদ্ধি ফিরে এসেছে। বুধবার রাজধানীর ইনস্টিটিউশন অব ডিপ্লোমা ইঞ্জিনিয়ার্স মিলনায়তনে এক আলোচনা সভায় তিনি এ কথা বলেন।\nআওয়ামী লীগের উপদেষ্টা পরিষদের সদস্য সুরঞ্জিত বলেন, “চেরাগ আলীর বিরুদ্ধে মামলা করে মান গেল মন্ত্রীর! অবশেষে সুবুদ্ধি ফিরে এসেছে, প্রবীর সিকদারের জামিন হয়েছে। আমি মনে করি, কেবল জামিন নয়, এ মামলা অবিলম্বে তুলে নেওয়া উচিত।”\nস্থানীয় সরকার মন্ত্রী ইঞ্জিনিয়ার খন্দকার মোশাররফ হোসেনের সুনাম ক্ষুণ্নের অভিযোগে তথ্যপ্রযুক্তি আইনের মামলায় রোববার রাতে গ্রেপ্তার হন প্রবীর। পরে তাকে তিন দিনের পুলিশ হেফাজতে পাঠানো হয়।\nএ নিয়ে বিভিন্ন মহলে তীব্র সমালোচনার মধ্যে বুধবার রিমান্ডের একদিনের মাথায় আদালতে হাজির করা হলে জামিন মেলে এই সাংবাদিকের।\nপ্রবীরের গ্রেপ্তারের সমালোচনা করে সুরঞ্জিত বলেন, “ইঞ্জিনিয়ার খন্দকার মোশাররফ হোসেন বুয়েটে প্রথম হওয়া ছাত্র, যিনি গুরুত্বপূর্ণ মন্ত্রণালয়ের দায়িত্ব পালন করছেন। মুক্তিযুদ্ধে শহীদ পরিবারের সন্তান, পা-হারানো সাংবাদিক প্রবীর সিকদার তার প্রতিপক্ষ হতে পারে না। এর সামাধান রাজনৈতিকভাবে করা উচিত ছিল।”\nএই মামলার কোনো ‘সার-গন্ধ’ নেই বলেও মন্তব্য করেন সরকার আইন, বিচার ও সংসদ বিষয়ক সংসদীয় স্থায়ী কমিটির চেয়ারম্যান সুরঞ্জিত। তিনি বলেন, “আমার বিশ্বাস, একটা সময় আসবে সত্য প্রকাশ হবে।”\nসরকারকে আরও সহনশীল হওয়ার পরামর্শ দিয়ে সুরঞ্জিত বলেন, “সমালোচনা আসবেই। ক্ষমতার সঙ্গে অহংকার, দম্ভ, তোষামোদি মানায় না। সরকারকে আরও অনেক বেশি ধৈর্যশীল হতে হবে।”\n‘ক্রসফায়ার ঠিক না’\nএদিকে ক্রসফায়ারে ছাত্রলীগ নেতার মৃত্যু নিয়ে হতাশা প্রকাশ করেছেন আওয়ামী লীগের এই বর্ষীয়ান নেতা। তিনি বলেন, “দল ক্ষমতায় থাকতে ছাত্রলীগ নেতা ক্রসফায়ারে মারা যাবে, এটা ঠিক না। রাজনৈতিকভাবে এর সমাধান করতে হবে। সমস্ত সংকটের সমাধান ক্রসফায়ার নয়।\nগত এক সপ্তাহে র‌্যাব ও পুলিশের সঙ্গে কথিত বন্দুকযুদ্ধে অন্তত তিনজন নিহত হন এবং এই তিনজনই ক্ষমতাসীন আওয়ামী লীগের সহযোগী সংগঠনগুলোর নেতা-কর্মী। চলমান রাজনীতির উপর বঙ্গবন্ধু একাডেমি আয়োজিত ওই আলোচনা সভায় সভাপতিত্ব করেন সংগঠনের উপদেষ্টা নারায়ণ দেবনাথ।\nআগেরঃ পাহাড়ি ঢলে গোয়াইনঘাট প্লাবিত : ভেসে গেলো `জলপরি’!\nপরেরঃ হত্যা মামলায় শওকত মাহমুদ রিমান্ডে


ডিজিটাল ভর্তি পদ্ধতির বিকল্প নেই: অধ্যাপক রোবায়েত ফেরদৌস – Educarnival\nডিজিটাল ভর্তি পদ্ধতির বিকল্প নেই: অধ্যাপক রোবায়েত ফেরদৌস\nএবারে কলেজে ভর্তি পদ্ধতি নিয়ে পক্ষে ও বিপক্ষে অনেক মত প্রকাশিত হয়েছে। সংবাদপত্র এবং টেলিভিশন টক শোর সুবাদে আমরা সেটা জেনেছি। এই প্রথম এত বিপুলসংখ্যক ছাত্রছাত্রী অনলাইনে নিজের পছন্দের কয়েকটি কলেজে ভর্তির জন্য আবেদন করেছে।\nপ্রথম বা দ্বিতীয় পছন্দ অনেকেই পায়নি। মানসম্পন্ন কলেজগুলোতে আসন সংখ্যা যেহেতু সীমিত, সে কারণে এমনটিই হওয়ার কথা। এ নিয়ে অনেকের ক্ষোভ রয়েছে। ভর্তি হতে গিয়ে কিছু শিক্ষার্থী অনাকাঙ্ক্ষিত জটিলতায় পড়েছে। ছাত্রকে ভর্তির জন্য মনোনীত দেখানো হয়েছে ছাত্রীদের কলেজে। শত শত কিলোমিটার দূরের এলাকায় ভর্তির জন্য কারও নাম উঠেছে। এসব নিয়ে সমালোচনা হচ্ছে গণমাধ্যমে। কিন্তু এ পদ্ধতির সমর্থকরা বলছেন, প্রথমবারের কারণে কিছু সমস্যা হয়েছে। এমন কিছু কলেজ রয়েছে যার নাম থেকে বোঝা যায় না সেটা ছেলেদের না মেয়েদের। কিন্তু সেই কলেজটিকে পছন্দের তালিকায় দিয়েছে শিক্ষার্থীরাই। আমার নিজের ধারণা, এ উদ্যোগ সঠিক। এবারে যা কিছু এলোমেলো ঘটনা ঘটেছে, আগামী দুয়েক বছরে সেটা ঠিক হয়ে যাবে। একবিংশ শতাব্দীতে ডিজিটাল ভর্তি পদ্ধতির বিকল্প নেই।\nএবারের অভিজ্ঞতা থেকে শিক্ষা নিয়ে সব শিক্ষা বোর্ড এবং প্রতিটি কলেজকে এখনই কাজে নেমে পড়তে হবে। স্কুলে ও কলেজে ভর্তির বিষয়ে ছাত্রছাত্রীদের ধারণা দিতে হবে। এবারেই অবশ্য একটি কাজ করা যেত_ কিছু নির্বাচিত প্রতিষ্ঠানে ডিজিটাল ভর্তি চালু করা। এ থেকে শিক্ষা নিয়ে আগামী বছর থেকে সর্বত্র পদক্ষেপ গ্রহণ। আমরা যে কোনো গবেষণার ক্ষেত্রে এটা করে থাকি। শিক্ষা মন্ত্রণালয় নমুনা বাছাই পদ্ধতি জানে বৈকি। এটা ঠিক যে, আমাদের শহর ও গ্রামগুলোতে এমন অনেক কলেজ রয়েছে, যেখানে মানসম্পন্ন শিক্ষা দেওয়া হয় না। তাদের অবকাঠামো সুবিধা দুর্বল, যোগ্য শিক্ষক নেই। অনার্স ও মাস্টার্স পর্যায়ে পাঠদান করা হয় এমন অনেক প্রতিষ্ঠান রয়েছে, যেখানের চিত্র রীতিমতো উদ্বেগজনক। সঙ্গত কারণেই ছাত্রছাত্রীরা এ ধরনের কলেজকে ভর্তির জন্য বেছে নেয় না। সংবাদপত্রে দেখেছি, কিছু প্রতিষ্ঠান ছাত্র পায়নি। কেন এ সমস্যা, সেটা সংশ্লিষ্ট কর্তৃপক্ষকে ভাবতে হবে। শিক্ষার্থীদের ভর্তি হতে বাধ্য করা চলে না। আবার অনেক প্রতিষ্ঠান রয়েছে যেখানে আসনের চেয়ে অনেক গুণ বেশি শিক্ষার্থী ভর্তির জন্য প্রথম পছন্দ দিয়েছে। এটা ঠিক যে, আমরা সব শিক্ষা প্রতিষ্ঠানকে এখনই অভিন্ন মানে আনতে পারব না। কিন্তু এজন্য চেষ্টা জোরদার করতেই হবে। এ লক্ষ্য অর্জন করতে হলে সরকারের পাশাপাশি চাই সংশ্লিষ্ট সবার সহযোগিতা ও আন্তরিক উদ্যোগ। বিশেষভাবে মনোযোগ দিতে হবে দুর্বল হিসেবে চিহ্নিত কলেজগুলোতে।\nকেউ ভর্তি চায় না কিংবা গুটিকয়েক শিক্ষার্থী পছন্দের তালিকায় রেখেছে এমন প্রতিষ্ঠানের বেশিরভাগ ঢাকার বাইরে। আমাদের আর্থ-সামাজিক উন্নয়ন রাজধানীকেন্দ্রিক_ এটা নিয়ে আলোচনা হয় নানা পর্যায়ে। অর্থনীতিবিদরা এ সমস্যা তুলে ধরছেন। গবেষকরা জানাচ্ছেন বাস্তব চিত্র। সমস্যার প্রভাব যে অনেক ক্ষেত্রে প্রকট, সেটা জানা গেল কলেজে ভর্তির জন্য আধুনিক একটি পদ্ধতি চালু করতে গিয়ে। রবীন্দ্রনাথ ঠাকুর সমাজ প্রবন্ধে বিলাসের ফাঁস অংশে লিখেছেন, ‘সমস্ত শরীরকে প্রতারণা করিয়া মুখেই যদি রক্ত সঞ্চার হয়, তবে তাহাকে স্বাস্থ্য বলা যায় না। দেশের ধর্মস্থানকে, বন্ধুস্থানকে, জন্মস্থানকে কৃশ করিয়া কেবল ভোগস্থানকে স্টম্ফীত করিয়া তুলিলে, বাহির হইতে মনে হয় যেন দেশের শ্রীবৃদ্ধি হইতে চলিল। সেই স্থানে এই ছদ্মবেশী সর্বনাশই আমাদের পক্ষে অতিশয় ভয়াবহ। মঙ্গল করিবার শক্তিই ধন, বিলাস ধন নহে।’ আমাদের নীতিনির্ধারকরা নিশ্চয়ই এর মর্মার্থ উপলব্ধি করতে পারেন।\nরাজধানীতে সব ভালো কলেজ_ এমন চিত্রও শিক্ষার প্রসার ও মানের লক্ষণ হতে পারে না। ঢাকাকেন্দ্রিক উন্নয়নের কুফল সেটা প্রকাশ পেল এভাবে। আমাদের বৃত্তি ও কারিগরি শিক্ষা নিয়েও ভাবতে হবে। স্কুল ও কলেজ পর্যায়ে শিক্ষা গ্রহণ সবার জন্য আবশ্যিক বা বাধ্যতামূলক হতেই হবে। এমনকি অনেকের জন্য স্কুল পর্যায়ের শিক্ষাই যথেষ্ট। এরপর তারা যাবে বৃত্তি শিক্ষার প্রতিষ্ঠানে। তবে এ ক্ষেত্রেও আরেকটি শর্ত পূরণ হওয়া চাই_ শিক্ষা জীবন শেষে কাজের নিশ্চয়তা। অনেক আয়োজন করে ভকেশনাল বা টেকনিক্যাল শিক্ষা দেওয়া হলো, কিন্তু চাকরি মিলল না_ এমন অবস্থা কাম্য নয়।\nশিক্ষায় পিরামিড পদ্ধতি পরিচিত ধারণা। প্রাথমিক বিদ্যালয়ে যারা ভর্তি হবে তারা সবাই বিশ্ববিদ্যালয়ে পড়বে না, কিংবা চিকিৎসক ও প্রকৌশলী হবে না। সমাজের সর্বত্র দক্ষ জনশক্তির চাহিদা রয়েছে এবং তা পূরণে রাষ্ট্রের পরিকল্পনা যেমন থাকতে হবে, তেমনি তার বাস্তবায়নেও চাই সুনির্দিষ্ট পদক্ষেপ। আমাদের নতুন শিক্ষা নীতিতে এসব বিষয় গুরুত্ব পেয়েছে। কিন্তু তার বাস্তবায়নে রয়ে গেছে সমস্যা। কলেজে ভর্তির জন্য লাখ লাখ ছাত্রছাত্রীর ভিড় থেকেও বিষয়টি স্পষ্ট। আমাদের মাদ্রাসা শিক্ষা নিয়েও ভাবতে হবে। পাঠ্যসূচিতেও পরিবর্তন আনা চাই। ছাত্রছাত্রীদের সেকেলে হয়ে যাওয়া অনেক বিষয় পড়ানো হয়, যা তারা পরীক্ষায় পাসের জন্য মুখস্থ করে; কিন্তু সেটা আদৌ জীবনমুখী নয়। কেন রাষ্ট্র এমন শিক্ষার জন্য ভর্তুর্কি দেবে? কিছুদিন আগে বাংলাদেশের প্রথম পরিকল্পনা কমিশনের ডেপুটি চেয়ারম্যান অধ্যাপক ড. নুরুল ইসলামের সঙ্গে কথা হয়েছিল। তিনি একটি ওয়ার্কশপে তরুণদের কথা শুনতে চেয়েছেন। সেখানে তিনি বলেন, উন্নয়নের অপরিহার্য কিছু শর্ত রয়েছে এবং তার একটি হচ্ছে বিপুল সংখ্যায় শহুরে মধ্যবিত্ত থাকা। এ সংখ্যা যত বেশি হবে, সমাজের জন্য তত মঙ্গল। তাদের কেউ চোখ রাঙানি দিয়ে সহজে নত করতে পারবে না। তারা মুক্তবুদ্ধির চর্চা করবে, সুশাসন চাইবে। এ সংখ্যা বাড়ানোর জন্য অবশ্য করণীয় হচ্ছে শহর ও গ্রাম সর্বত্র মানসম্পন্ন কলেজ প্রতিষ্ঠা। এজন্য অর্থ বরাদ্দে কার্পণ্য করা চলবে না। একুশ শতকের উপযোগী প্রশাসন, আইন-শৃঙ্খলা বাহিনী, বিজ্ঞানী, গবেষক, পেশাজীবীসহ সব ধরনের মানবসম্পদ সৃষ্টির কারখানা হয়ে উঠবে এসব প্রতিষ্ঠান।


আজকের ধাঁধা : ৩০ জুলাই ২০১৬ - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › অন্যান্য ও মজা › ধাঁধা › আজকের ধাঁধা : ৩০ জুলাই ২০১৬ আজকের ধাঁধা : ৩০ জুলাই ২০১৬In ধাঁধা - Jul 30 at 2:23pm ধাঁধা :\n১. ‘খেতে বললে হই খুশি,\nযেতে তেড়ে আসি।\nপেয়ে বসলে পায় কান্না,\nকী নাম বলে দাও না।’\n২. ‘গাছ নেই আছে পাতা,\nমুখ নেই বলে কথা।’\n৩. ‘গণিপতি নহে কিন্তু\nকটিতে বদন তার\n৪. ‘উল্টো করে চলবে তুমি,\nচালটা তোমার ধরে।\nপা কেটে ফল খাইয়ে দেব,\nফল কেটে পান করে।’\n২. বই ও কলম\n৪. বেলচা [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Noyon Khan Posts 3463 Post Views 580 Related আরও দেখুন অন্যান্য ক্যাটাগরি আজকের ধাঁধা : ০৭ ডিসেম্বর, ২০১৬ Yesterday at 8:54am 213 আজকের ধাঁধা : ০৬ ডিসেম্বর, ২০১৬ Tue at 1:41pm 318 আজকের ধাঁধা : ০৫ ডিসেম্বর, ২০১৬ Mon at 9:58am 381 আজকের ধাঁধা : ০৪ ডিসেম্বর, ২০১৬ Sun at 10:05am 375 আজকের ধাঁধা : ০৩ ডিসেম্বর, ২০১৬ Sat at 8:25am 436 আজকের ধাঁধা : ০২ ডিসেম্বর, ২০১৬ Fri at 4:54pm 467 আজকের ধাঁধা : ৩০ নভেম্বর, ২০১৬ Nov 30 at 11:13am 684 আজকের ধাঁধা : ২৮ নভেম্বর, ২০১৬ Nov 28 at 10:59am 543 পাঠকের মন্তব্য (0)Please login To write comment


'বাকিদের জীবন বিপন্ন করে একটি সম্প্রদায়ের ভোটের জন্য মুখ্যমন্ত্রী তেল মারছেন' - Mamata Banerjee apprisingacommunity for her polical gain: Dilip ghosh , Bangla News\n'বাকিদের জীবন বিপন্ন করে একটি সম্প্রদায়ের ভোটের জন্য মুখ্যমন্ত্রী তেল মারছেন'\n১ মিনিটে পড়ুন . Updated: 22 Apr 2020, 08:00 PM IST HT Bangla Correspondent\nএদিন তিনি বলেন, ‘কেন্দ্রীয় দল যেখানে যেখানে যেতে পারে সেখানে আগে থেকেই গিয়ে হাজির হচ্ছেন মমতা বন্দ্যোপাধ্যায়। গাড়ি নিয়ে, মাইক নিয়ে গিয়ে বলছেন, আপনারা দয়া করে বাড়িতে ঢুকে যান।\nCOVID 19Dilip GhoshBJPMamata BanerjeeWest Bengal\nকেন্দ্রীয় দলের সফরের মধ্যেই কলকাতার রাস্তায় নেমে সাধারণ মানুষকে করোনা সম্পর্কে সচেতন করছেন মুখ্যমন্ত্রী মমতা বন্দ্যোপাধ্যায়। মঙ্গল ও বুধবার পর পর ২ দিন পথে নামতে দেখা গিয়েছে তাঁকে। মুখ্যমন্ত্রীর এই উদ্যোগকে চরম কটাক্ষ করেন বিজেপির রাজ্য সভাপতি দিলীপ ঘোষ। বুধবার বিধাননগরে নিজের বাসভবনের সামনে এই নিয়ে মমতাকে একহাত নেন তিনি।\nমঙ্গলবার দুপুরে নবান্ন থেকে বেরিয়ে পার্ক সার্কাস থেকে রাজাবাজার, মধ্য কলকাতার মুসলিম অধ্যুষিত এলাকা চষে বেড়ান মমতা বন্দ্যোপাধ্যায়। গাড়িতে বসেই লাউড স্পিকারে সাধারণ মানুষকে বাড়িতে থাকার গুরুত্ব বোঝান তিনি। সঙ্গে সাধারণ মানুষের অসুবিধার জন্য ক্ষমাও চান। যে কোনও প্রয়োজনে যোগাযোগ করতে বলেন পুলিশ ও প্রশাসনের সঙ্গে। বুধবারও রাস্তায় বেরোতে দেখা যায় মুখ্যমন্ত্রীকে। এদিন তাঁর গন্তব্য ছিল শহরের আরেক মুসলিম অধ্যুষিত এলাকা খিদিরপুর। এর পর বালিগঞ্জেও যান তিনি। মুখ্যমন্ত্রীর এই পথে নামাকে তীব্র কটাক্ষ করেছেন দিলীপবাবু।\nএদিন তিনি বলেন, ‘কেন্দ্রীয় দল যেখানে যেখানে যেতে পারে সেখানে আগে থেকেই গিয়ে হাজির হচ্ছেন মমতা বন্দ্যোপাধ্যায়। গাড়ি নিয়ে, মাইক নিয়ে গিয়ে বলছেন, আপনারা দয়া করে বাড়িতে ঢুকে যান। তিনি আবার সেসব জায়গার লোকের কাছে বাড়িতে থাকতে বাধ্য করার জন্য ক্ষমাও চেয়েছেন।‘\nদিলীপ ঘোষের প্রশ্ন, ‘কেন ক্ষমা চাইছেন উনি? যারা লকডাউন মানেনি নিয়ম মানেনি তাদের কাছে মুখ্যমন্ত্রী ক্ষমা চাইতে পারেন, যারা আমাদের মতো, লক্ষলক্ষ কোটি কোটি মানুষ বাড়ির মধ্যে বন্দি হয়ে আছেন তাদের কাছে ক্ষমা চাইছেন না আপনি? তাদের জন্য আপনার কষ্ট হয় না যারা বাড়ির বাইরে বেরোচ্ছে না পুলিশের লাঠি খাচ্ছে। আর যারা নিয়ম মানছে না, গাড়ি করে বাইকে করে ঘুরে বেড়াচ্ছে তাদের কাছে ক্ষমা চাইছেন? এখানেও রাজনীতি করতে চাইছেন একটি সম্প্রদায়কে নিয়ে? বাকিদের জীবন বিপন্ন করে একটি সম্প্রদায়ের ভোটের জন্য মুখ্যমন্ত্রী তেল মারছেন। আমরা এর তীব্র নিন্দা করি।‘\nবলে রাখি, মধ্য কলকাতার বিস্তীর্ণ এলাকাকে রেড জোন বলে চিহ্নিত করে সিল করে দিয়েছে প্রশাসন। সেখানে লকডাউন মানা হচ্ছে না বলে অভিযোগ জানিয়েছিল কেন্দ্রীয় স্বরাষ্ট্র মন্ত্রক। তাতেও কর্ণপাত করেনি রাজ্য সরকার।